title: 2012/544/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα I — Ευρωπαϊκό Κοινοβούλιο#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα I — Ευρωπαϊκό Κοινοβούλιο

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/1

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα I — Ευρωπαϊκό Κοινοβούλιο
   (2012/544/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 – C7-0257/2011] (2),

               —

               έχοντας υπόψη την έκθεση για τη δημοσιονομική και χρηματοοικονομική διαχείριση – τμήμα I – Ευρωπαϊκό Κοινοβούλιο - οικονομικό έτος 2010 (3),

               —

               έχοντας υπόψη την ετήσια έκθεση του εσωτερικού του ελεγκτή για το οικονομικό έτος 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (4),

               —

               έχοντας υπόψη τη δήλωση αξιοπιστίας (5) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρασχέθηκε από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και το άρθρο 318 της Συνθήκης για τη λειτουργία της Ευρωπαϊκής Ένωσης, και το άρθρο 106α της Συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6), και ιδίως τα άρθρα 145, 146 και 147,

               —

               έχοντας υπόψη το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου (7),

               —

               έχοντας υπόψη το άρθρο 147 παράγραφος 1 του δημοσιονομικού κανονισμού, σύμφωνα με το οποίο τα θεσμικά όργανα της Ένωσης λαμβάνουν όλα τα απαραίτητα μέτρα για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής,

               —

               έχοντας υπόψη το ψήφισμά του, της 10ης Μαρτίου 2009, σχετικά με τις κατευθυντήριες γραμμές για τη διαδικασία προϋπολογισμού του 2010 – τμήματα I, II, IV, V, VI, VII, VIII και IX (8),

               —

               έχοντας υπόψη το ψήφισμά του, της 5ης Μαΐου 2009, σχετικά με τις προβλέψεις εσόδων και δαπανών του Κοινοβουλίου για το οικονομικό έτος 2010 (9),

               —

               έχοντας υπόψη το άρθρο 77, το άρθρο 80 παράγραφος 3 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0120/2012),

               Α.

               λαμβάνοντας υπόψη ότι από τον λογιστικό έλεγχο που διενήργησε το Ελεγκτικό Συνέδριο διαπιστώθηκε πως, όσον αφορά τις διοικητικές δαπάνες το 2010, τα συστήματα εποπτείας και ελέγχου που απαιτεί ο δημοσιονομικός κανονισμός λειτούργησαν ικανοποιητικά στο σύνολο των οργάνων και στο 93 % από τις 58 ελεγχθείσες πληρωμές δεν διαπιστώθηκαν ουσιώδη σφάλματα,

               Β.

               λαμβάνοντας υπόψη ότι ο γενικός γραμματέας βεβαίωσε στις 16 Ιουνίου 2011 πως είναι ευλόγως πεπεισμένος ότι ο προϋπολογισμός του Κοινοβουλίου εκτελέστηκε σύμφωνα με τις αρχές της ορθής δημοσιονομικής διαχείρισης και ότι το ισχύον πλαίσιο ελέγχου παρέχει τις απαραίτητες εγγυήσεις όσον αφορά τη νομιμότητα και κανονικότητα των υποκείμενων πράξεων,

               1.

               χορηγεί απαλλαγή στον πρόεδρό του όσον αφορά την εκτέλεση του προϋπολογισμού του Ευρωπαϊκού Κοινοβουλίου για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 167 της 7.6.2011, σ. 1.

      (4)  ΕΕ C 326 της 10.11.2011, σ. 1.

      (5)  ΕΕ C 332 της 14.11.2011, σ. 134.

      (6)  ΕΕ L 248 της 16.9.2002, σ. 1.

      (7)  PE 349.540/Προεδρ./παράγραφος/τελικό

      (8)  ΕΕ C 87 E της 1.4.2010, σ. 327.

      (9)  ΕΕ C 212 E της 5.8.2010, σ. 244.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα I — Ευρωπαϊκό Κοινοβούλιο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

                  —

                  έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 – C7-0257/2011] (2),

                  —

                  έχοντας υπόψη την έκθεση για τη δημοσιονομική και χρηματοοικονομική διαχείριση – τμήμα I – Ευρωπαϊκό Κοινοβούλιο – οικονομικό έτος 2010 (3),

                  —

                  έχοντας υπόψη την ετήσια έκθεση του εσωτερικού του ελεγκτή για το οικονομικό έτος 2010,

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (4),

                  —

                  έχοντας υπόψη τη δήλωση αξιοπιστίας (5) που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρασχέθηκε από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και το άρθρο 318 της Συνθήκης για τη λειτουργία της Ευρωπαϊκής Ένωσης, και το άρθρο 106α της Συνθήκης Ευρατόμ,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6) (εφεξής «δημοσιονομικός κανονισμός»), και ιδίως τα άρθρα 145, 146 και 147,

                  —

                  έχοντας υπόψη το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου (7),

                  —

                  έχοντας υπόψη το άρθρο 147 παράγραφος 1 του δημοσιονομικού κανονισμού, σύμφωνα με το οποίο τα θεσμικά όργανα της Ένωσης λαμβάνουν όλα τα απαραίτητα μέτρα για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής,

                  —

                  έχοντας υπόψη το ψήφισμά του, της 10ης Μαρτίου 2009, σχετικά με τις κατευθυντήριες γραμμές για τη διαδικασία προϋπολογισμού του 2010 – τμήματα I, II, IV, V, VI, VII, VIII και IX (8),

                  —

                  έχοντας υπόψη το ψήφισμά του, της 5ης Μαΐου 2009, σχετικά με τις προβλέψεις εσόδων και δαπανών του Κοινοβουλίου για το οικονομικό έτος 2010 (9),

                  —

                  έχοντας υπόψη το άρθρο 77, το άρθρο 80 παράγραφος 3 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0120/2012),

                  Α.

                  λαμβάνοντας υπόψη ότι από τον λογιστικό έλεγχο που διενήργησε το Ελεγκτικό Συνέδριο διαπιστώθηκε ότι, όσον αφορά τις διοικητικές δαπάνες το 2010, τα συστήματα εποπτείας και ελέγχου που απαιτεί ο δημοσιονομικός κανονισμός λειτούργησαν ικανοποιητικά στο σύνολο των οργάνων και στο 93 % από τις 58 ελεγχθείσες πληρωμές δεν διαπιστώθηκαν ουσιώδη σφάλματα,

                  Β.

                  λαμβάνοντας υπόψη ότι ο γενικός γραμματέας βεβαίωσε στις 16 Ιουνίου 2011 πως είναι ευλόγως πεπεισμένος ότι ο προϋπολογισμός του Κοινοβουλίου εκτελέστηκε σύμφωνα με τις αρχές της ορθής δημοσιονομικής διαχείρισης και ότι το ισχύον πλαίσιο ελέγχου παρέχει τις απαραίτητες εγγυήσεις όσον αφορά τη νομιμότητα και κανονικότητα των υποκείμενων πράξεων,

                  Γ.

                  λαμβάνοντας υπόψη ότι, ενώ ορισμένα από τα ζητήματα που τέθηκαν στη διάρκεια των συζητήσεων για την απαλλαγή για το 2010 στους κόλπους της Επιτροπής Ελέγχου του Προϋπολογισμού ξεπερνούσαν το στενό πεδίο των ζητημάτων του 2010 και έχουν περιληφθεί σε ευρύτερες ερωτήσεις που υπέβαλε η επιτροπή μας, η παρούσα έκθεση παραμένει κυρίως προσανατολισμένη στην εκτέλεση του προϋπολογισμού και την απαλλαγή του 2010, αναγνωρίζοντας ωστόσο ότι ορισμένες προσεγγίσεις σε ζητήματα προϋπολογισμού αποτελούν αντικείμενο συζήτησης, ιδίως στην ομάδα εργασίας που θεσπίζεται για την εξέταση των δαπανών και των πιθανών εξοικονομήσεων στο Ευρωπαϊκό Κοινοβούλιο, και σε συμφωνία με τις κατευθυντήριες γραμμές για τον προϋπολογισμό του 2013 που εγκρίθηκαν στις 8 Φεβρουαρίου 2012, με στόχο την επίτευξη σημαντικών και μακροπρόθεσμων εξοικονομήσεων, μέσω μιας ανεξάρτητης αξιολόγησης του προϋπολογισμού του Ευρωπαϊκού Κοινοβουλίου, που θα καταλήγει σε προτάσεις, μέχρι το τέλος του 2012, και στη μετέπειτα ταχεία υλοποίησή τους·

         Προβλήματα όσον αφορά την εκτέλεση του προϋπολογισμού το 2010

                  1.

                  επισημαίνει ότι η εκτέλεση του προϋπολογισμού το 2010 ήταν προβληματική, διότι αυτό ήταν το πρώτο πλήρες έτος επιχειρήσεων μετά τις ευρωεκλογές του 2009, ενώ στην Ένωση συνέχιζαν να παρατηρούνται οικονομικά προβλήματα·

                  2.

                  παρατηρεί ότι ο προϋπολογισμός του Κοινοβουλίου (σύνολο τελικών πιστώσεων 1 616 760 399 EUR, σε σύγκριση με τα 1 529 970 930 EUR το 2009) ήταν κάτι λιγότερο από το ένα πέμπτο (19,99 %, σε σύγκριση με το 19,67 % το 2009, δηλαδή κάτω από το συνηθισμένο μερίδιο του 20 %) του τομέα V (διοικητικές δαπάνες) στον γενικό προϋπολογισμό της Ευρωπαϊκής Ένωσης για το 2010·

                  3.

                  λαμβάνει υπό σημείωση την απάντηση της Γενικής Γραμματείας του Κοινοβουλίου, σύμφωνα με την οποία το ετήσιο κόστος της έδρας του Κοινοβουλίου στο Στρασβούργο ανέρχεται ακριβώς σε 51 500 000 EUR για το έτος 2010, κατανεμημένα σε 33 500 000 EUR για τις υποδομές και 18 000 000 EUR για τις λειτουργικές δαπάνες των 12 μηνιαίων συνόδων της Ολομέλειας· παρατηρεί ότι οι επίσημοι αυτοί αριθμοί απέχουν πολύ από τις προηγούμενες εκτιμήσεις που κυμαίνονταν μεταξύ 169 000 000 και 203 000 000 EUR· σημειώνει, ωστόσο, ότι στις προβλέψεις του 2006 η διοίκηση υπολόγιζε την ετήσια εξοικονόμηση που θα προέκυπτε από την ύπαρξη ενός μόνο τόπου εργασίας σε 204 εκατ. EUR και, το 2010, σε 180 εκατ. EUR, δηλαδή χαμηλότερα, μετά την αγορά των κτιρίων στο Στρασβούργο και τις βελτιώσεις όσον αφορά τις τεχνολογίες της πληροφορικής, και υπενθυμίζει ότι, στις προβλέψεις για το 2013, το Κοινοβούλιο, με 429 ψήφους υπέρ και 184 κατά, υποστήριξε την ύπαρξη μιας μόνο έδρας για τον περιορισμό των δαπανών·

                  4.

                  σημειώνει ότι η έναρξη ισχύος της Συνθήκης της Λισαβόνας αύξησε τις εξουσίες, τις δραστηριότητες και τον φόρτο νομοθετικής εργασίας του Κοινοβουλίου και επέβαλε σοβαρές αλλαγές στην οργάνωση και τις μεθόδους εργασίας του στη βάση της νομοθετικής αριστείας, ενώ συνεχίζονται οι προετοιμασίες για τη διεύρυνση της Ένωσης με την προσχώρηση της Κροατίας· σημειώνει ακόμη ότι, για την αντιμετώπιση των νέων προκλήσεων, εγκρίθηκαν μέτρα για τη βελτίωση της απόδοσης ως προς το κόστος, μέσω της αύξησης της παραγωγικότητας, αναδιάρθρωσης των υπηρεσιών και βελτίωσης των μεθόδων εργασίας·

                  5.

                  σημειώνει ότι η έγκριση του διορθωτικού προϋπολογισμού (αριθ. 1/2010, που εγκρίθηκε στις 19 Μαΐου 2010), ύψους 9 397 164 EUR, ήταν αναγκαία για τη χρηματοδότηση της πρόσθετης δαπάνης που προέκυπτε άμεσα από την έναρξη ισχύος της Συνθήκης της Λισαβόνας· σημειώνει ακόμη ότι αυτός ο διορθωτικός προϋπολογισμός ενίσχυσε ιδίως δύο θέσεις του προϋπολογισμού (θέση 1200«Αποδοχές και αποζημιώσεις» και θέση 4220/01 «Επικούρηση των βουλευτών: τοπικοί βοηθοί»), για τη βελτίωση της βοήθειας προς τους βουλευτές, ώστε να φέρουν σε πέρας τα αυξημένα νομοθετικά καθήκοντά τους· λυπάται ωστόσο διότι αυτή η αύξηση δεν περιορίστηκε σημαντικά, μέσω πιο φιλόδοξων εξοικονομήσεων·

                  6.

                  σημειώνει ότι το έτος αυτό ανασυγκροτήθηκε και εκσυγχρονίστηκε η διοίκηση, με ιδιαίτερη έμφαση στις κύριες δραστηριότητες, στην αναδιάρθρωση των υπηρεσιών, στην καλύτερη χρήση των νέων τεχνολογιών και στην ενίσχυση της διοργανικής συνεργασίας·

                  7.

                  σημειώνει ότι το 2010 ήταν το πρώτο έτος πλήρους εφαρμογής του νέου καθεστώτος των βουλευτών και του καθεστώτος των βοηθών (που είχαν ξεκινήσει να ισχύουν από τις 14 Ιουλίου 2009), με την εφαρμογή μιας δέσμης τροποποιήσεων στα εφαρμοστικά μέτρα των δύο καθεστώτων, τις οποίες είχε προτείνει η προσωρινή ομάδα αξιολόγησης και που αντιπροσώπευαν σημαντικά πρόσθετα καθήκοντα για τις διοικητικές υπηρεσίες του Κοινοβουλίου·

                  8.

                  σημειώνει την έγκριση από το Προεδρείο, στις 24 Μαρτίου 2010, μιας μεσοπρόθεσμης στρατηγικής για τις ΤΠΕ (και ιδίως του «συστήματος διαχείρισης της γνώσης», που αποτελεί μέρος της) και μιας μεσοπρόθεσμης κτιριακής πολιτικής, οι οποίες έχουν, και οι δύο, ουσιαστική οικονομική διάσταση·

         Δημοσιονομική και χρηματοοικονομική διαχείριση

                  9.

                  επισημαίνει ότι το 2010 το Ευρωπαϊκό Κοινοβούλιο εισέπραξε έσοδα ύψους 243 094 204 EUR (έναντι 141 250 059 EUR το 2009), από τα οποία 110 298 523 EUR ήταν έσοδα για ειδικό προορισμό·

         Παρουσίαση των λογαριασμών του Ευρωπαϊκού Κοινοβουλίου

                  10.

                  σημειώνει τα ποσοτικά στοιχεία βάσει των οποίων έχουν κλείσει οι λογαριασμοί του Κοινοβουλίου για το οικονομικό έτος 2010, ήτοι:

                              (σε EUR)

                              α)   Διαθέσιμες πιστώσεις

                              πιστώσεις για το 2010:

                              1 616 760 399

                              μη αυτόματες μεταφορές πιστώσεων από το οικονομικό έτος 2009:

                              10 100 000

                              αυτόματες μεταφορές πιστώσεων από το οικονομικό έτος 2009:

                              180 265 823

                              πιστώσεις που αντιστοιχούν σε έσοδα ειδικού προορισμού για το 2010:

                              110 298 523

                              μεταφορές πιστώσεων που αντιστοιχούν σε έσοδα ειδικού προορισμού για το 2009:

                              20 637 870

                              Σύνολο:

                              1 938 062 615

                              β)   Χρησιμοποίηση των πιστώσεων του οικονομικού έτους 2010

                              αναλήψεις υποχρεώσεων:

                              1 772 219 308

                              εκτελεσθείσες πληρωμές:

                              1 506 555 191

                              πιστώσεις που μεταφέρθηκαν αυτόματα περιλαμβανομένων εκείνων από έσοδα για ειδικό προορισμό:

                              341 046 482

                              πιστώσεις που μεταφέρθηκαν μη αυτόματα:

                              9 240 000

                              ακυρωθείσες πιστώσεις:

                              80 650 726

                              γ)   Έσοδα του προϋπολογισμού

                              που εισπράχθηκαν το 2010:

                              243 094 204

                                          δ)

                                          Συνολικός ισολογισμός την 31η Δεκεμβρίου 2010

                              1 612 914 353

                  11.

                  επισημαίνει ότι το 2010 ποσοστό 96 % των τελικών πιστώσεων δεσμεύθηκαν (93 % το 2009), ήτοι ποσοστό ακυρώσεων 4 % (6,7 % το 2009), και ότι, όπως για τα προηγούμενα οικονομικά έτη, επιτεύχθηκε πολύ υψηλό επίπεδο εκτέλεσης του προϋπολογισμού·

                  12.

                  σημειώνει, ωστόσο, το σημαντικό επίπεδο των μεταφορών προς το 2010 [190 365 823 EUR (10)], που προκύπτει σε μεγάλο βαθμό από τον ιδιαίτερο χαρακτήρα του 2009, που ήταν έτος εκλογών, και ζητεί τη βελτίωση του σχεδιασμού των δαπανών με τον συνυπολογισμό του στοιχείου αυτού στο μέλλον, όταν πλησιάζουν ευρωπαϊκές εκλογές·

                  13.

                  σημειώνει ότι αυτό το συνολικά υψηλό επίπεδο εκτέλεσης οφείλεται εν μέρει σε δύο στοχευμένες μεταφορές πριν από το τέλος του οικονομικού έτους 2010 (9 240 000 EUR για την αγορά Σπιτιού της Ευρώπης στη Σόφια, και 10 923 000 για τέσσερα μεγάλα έργα ΤΠ)· εκφράζει την ικανοποίησή του για το γεγονός ότι για δεύτερη φορά δεν πραγματοποιήθηκαν συγκεντρωτικές μεταφορές υπολοίπων από το 2010 στο 2011· παροτρύνει, εντούτοις, τη διοίκησή του να επιδιώξει στο μέλλον καλύτερο και σαφέστερο δημοσιονομικό προγραμματισμό και πειθαρχία και σημειώνει ότι θα προσέφερε πλήρη χρηματοοικονομική σαφήνεια η ένταξη των κτιρίων, των ΤΠ και κάθε άλλης σημαντικής δαπάνης στον προϋπολογισμό· πιστεύει ότι όλες οι σημαντικές δαπάνες θα πρέπει να σχεδιάζονται πλήρως στο πλαίσιο του ετήσιου προϋπολογισμού και να μην προκύπτουν ως αποτέλεσμα της ανάγκης συγκεντρωτικής μεταφοράς ποσών που δεν έχουν δαπανηθεί·

         Δήλωση αξιοπιστίας του γενικού γραμματέα

                  14.

                  εκφράζει την ικανοποίησή του για τη δήλωση του γενικού γραμματέα, της 16ης Ιουνίου 2011, υπό την ιδιότητά του ως αρχικού κύριου διατάκτη, όσον αφορά τις ετήσιες εκθέσεις δραστηριοτήτων των διατακτών για το 2010, στην οποία βεβαιώνει ότι είναι ευλόγως πεπεισμένος πως ο προϋπολογισμός του Κοινοβουλίου εκτελέστηκε σύμφωνα με τις αρχές της ορθής δημοσιονομικής διαχείρισης και ότι το ισχύον πλαίσιο ελέγχου παρέχει τις απαραίτητες εγγυήσεις όσον αφορά τη νομιμότητα και κανονικότητα των υποκείμενων πράξεων·

         Ετήσια έκθεση για τις ανατεθείσες συμβάσεις

                  15.

                  επισημαίνει ότι, με βάση τα στοιχεία που έλαβαν από τα τμήματα των διατακτών, οι κεντρικές υπηρεσίες συνέταξαν την ετήσια έκθεση (11) προς την αρμόδια για τον προϋπολογισμό αρχή σχετικά με τις συμβάσεις που συνάφθηκαν το 2010 και τον ακόλουθο αναλυτικό πίνακα όλων των συμβάσεων που συνάφθηκαν το 2009 και το 2010:

                              Είδος σύμβασης

                              2010

                              2009

                              Αριθμός

                              Ποσοστό

                              Αριθμός

                              Ποσοστό

                              Υπηρεσίες

                              143

                              67 %

                              157

                              62 %

                              Προμήθειες

                              40

                              19 %

                              56

                              22 %

                              Έργα

                              27

                              12 %

                              34

                              14 %

                              Κτίρια

                              4

                              2 %

                              5

                              2 %

                              Σύνολο

                              214

                              100 %

                              252

                              100 %

                              Είδος σύμβασης

                              2010

                              2009

                              Αξία
                              (EUR)

                              Ποσοστό

                              Αξία
                              (EUR)

                              Ποσοστό

                              Υπηρεσίες

                              149 463 916

                              63 %

                              415 344 963

                              75 %

                              Προμήθειες

                              45 467 211

                              19 %

                              34 980 727

                              6 %

                              Έργα

                              22 128 145

                              9 %

                              36 045 314

                              6 %

                              Κτίρια

                              22 269 303

                              9 %

                              70 394 138

                              13 %

                              Σύνολο

                              239 328 575

                              100 %

                              556 765 142

                              100 %

                        (Ετήσια έκθεση σχετικά με τις συμβάσεις που ανέθεσε το Ευρωπαϊκό Κοινοβούλιο, 2010, σ. 5)

                  16.

                  λαμβάνει γνώση του αναλυτικού πίνακα των διαφόρων συμβάσεων που συνάφθηκαν το 2010 και το 2009 ανά είδος διαδικασίας της οποίας έγινε χρήση, ο οποίος έχει ως εξής:

                              Είδος διαδικασίας

                              2010

                              2009

                              Αριθμός

                              Ποσοστό

                              Αριθμός

                              Ποσοστό

                              Εκκρεμούν

                              72

                              34 %

                              73

                              29 %

                              Κλειστές

                              5

                              2 %

                              13

                              5 %

                              Με διαπραγμάτευση

                              137

                              64 %

                              166

                              66 %

                              Σύνολο

                              214

                              100 %

                              252

                              100 %

                              Είδος διαδικασίας

                              2010

                              2009

                              Αξία (EUR)

                              Ποσοστό

                              Αξία (EUR)

                              Ποσοστό

                              Εκκρεμούν

                              143 603 024

                              60 %

                              415 996 418

                              75 %

                              Κλειστές

                              2 129 576

                              1 %

                              9 458 434

                              2 %

                              Με διαπραγμάτευση

                              93 595 975

                              39 %

                              131 310 290

                              23 %

                              Σύνολο

                              239 328 575

                              100 %

                              556 765 142

                              100 %

                        (Ετήσια έκθεση σχετικά με τις συμβάσεις που συνήψε το Ευρωπαϊκό Κοινοβούλιο, 2010, σ. 6-7)

         Έκτακτες διαδικασίες με διαπραγμάτευση

                  17.

                  εκφράζει επιδοκιμασία για το γεγονός ότι, από το 2010, όλες οι Γενικές Διευθύνσεις παρέχουν, σε παράρτημα που επισυνάπτεται στις ετήσιες εκθέσεις δραστηριοτήτων τους, λεπτομέρειες σχετικά με τις συμβάσεις που ανατίθενται μέσω της έκτακτης διαδικασίας διαπραγμάτευσης, γνωστοποιώντας τους λόγους για τους οποίους εφαρμόστηκε αυτή η διαδικασία, παράλληλα με τις λοιπές πληροφορίες που απαιτούνται στην παράγραφο 50 του ψηφίσματος της 5ης Μαΐου 2010 (12) σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα I — Ευρωπαϊκό Κοινοβούλιο·

                  18.

                  αναγνωρίζει την ανατροπή της τάσης το 2010 (σε σύγκριση με το 2009 και τα προηγούμενα έτη) όσον αφορά τον αριθμό των έκτακτων διαδικασιών με διαπραγμάτευση, οι οποίες αφορούσαν όλες τις συμβάσεις η αξία των οποίων υπερβαίνει τα 25 000 EUR (13), όπως φαίνεται στον παρακάτω αναλυτικό πίνακα:

                              Γενική Διεύθυνση

                              2010

                              2009

                              Αριθμός

                              % του συνόλου των συμβάσεων της ΓΔ

                              Αριθμός

                              % του συνόλου των συμβάσεων της ΓΔ

                              ΓΔ Προεδρίας

                              5

                              50,00 %

                              14

                              53,85 %

                              ΓΔ IPOL

                              2

                              5,56 %

                              0

                              0,00 %

                              ΓΔ EXPO

                              0

                              0,00 %

                              1

                              50,00 %

                              ΓΔ COMM

                              8

                              14,81 %

                              29

                              42,03 %

                              ΓΔ PERS

                              0

                              0,00 %

                              1

                              16,67 %

                              ΓΔ INLO

                              24

                              30,00 %

                              37

                              38,14 %

                              ΓΔ INTE

                              3

                              27,27 %

                              3

                              21,43 %

                              ΓΔ TRAD

                              0

                              0,00 %

                              0

                              0,00 %

                              ΓΔ ITEC

                              7

                              53,85 %

                              4

                              36,36 %

                              ΓΔ FINS

                              0

                              0,00 %

                              0

                              0,00 %

                              Νομική Υπηρεσία

                              0

                              0,00 %

                              0

                              0,00 %

                              Κοινοβούλιο, σύνολο

                              49

                              22,90 %

                              89

                              35,32 %

                        (Ετήσια έκθεση σχετικά με τις συμβάσεις που ανέθεσε το Ευρωπαϊκό Κοινοβούλιο, 2010, σ. 11)

                  19.

                  καλεί τις γενικές διευθύνσεις που συνεχίζουν να βρίσκονται σε υψηλά επίπεδα στο πεδίο αυτό, και ειδικά τη ΓΔ INLO, να μειώσουν περαιτέρω τους αριθμούς/τα ποσοστά των διαδικασιών αυτών· παροτρύνει τη διοίκηση να συνεχίσει τον αυστηρό έλεγχο των διαδικασιών αυτών, ιδίως όσον αφορά ενδεχόμενες συγκρούσεις συμφερόντων, και να εφαρμόζει δραστικότερες και αποτρεπτικές κυρώσεις για κάθε παρατυπία που εντοπίζεται· καλεί τον γενικό γραμματέα του να ενημερώνει ανά εξάμηνο την Επιτροπή Ελέγχου του Προϋπολογισμού σχετικά με την επιτευχθείσα πρόοδο·

                  20.

                  εκφράζει επιδοκιμασία για τη δημιουργία από τη ΓΔ PRES ενός τμήματος ανάθεσης συμβάσεων στο εσωτερικό της μονάδας σχεδιασμού, δημοσιονομικής διαχείρισης και συμβάσεων, δεδομένου ότι με αυτόν τον τρόπο θα αυξηθεί η διαφάνεια των δημόσιων διαδικασιών·

         Ετήσια έκθεση του Ελεγκτικού Συνεδρίου για το 2010

         Γενικά συμπεράσματα

                  21.

                  εκφράζει ικανοποίηση για το γεγονός ότι από τον έλεγχο του Ελεγκτικού Συνεδρίου δεν διαπιστώθηκαν ουσιώδη σφάλματα στις πληρωμές στο σύνολό τους ούτε ουσιώδεις αδυναμίες όσον αφορά τη συμμόρφωση των συστημάτων εποπτείας και ελέγχου προς τον δημοσιονομικό κανονισμό·

         Διαχείριση του καθεστώτος επιδοτήσεων χορηγούμενων σε ομάδες επισκεπτών

                  22.

                  σημειώνει τη διαπίστωση του Ελεγκτικού Συνεδρίου ότι οι διαδικασίες που ίσχυαν το 2010, οι οποίες δεν επέβαλαν την υποχρέωση παρουσίασης αποδείξεων για τα πραγματικά έξοδα ταξιδίου και περιλάμβαναν πληρωμές σε μετρητά στους αρχηγούς των ομάδων, παρουσίαζαν τον κίνδυνο πληρωμής υπερβολικών ποσών και περιόριζαν τη δυνατότητα εφαρμογής εσωτερικών ελέγχων στις πληρωμές αυτές, και λαμβάνει υπό σημείωση τις αλλαγές που πρόσφατα εγκρίθηκαν στο σύστημα αυτό· τονίζει, ωστόσο, ότι οι βουλευτές έχουν ακόμη τη δυνατότητα να ζητούν πληρωμές σε μετρητά προς τις ομάδες επισκεπτών· καλεί τον γενικό γραμματέα να ζητήσει τη γνώμη του Ελεγκτικού Συνεδρίου σχετικά με τους τροποποιημένους κανόνες·

         Πρόσληψη συμβασιούχων υπαλλήλων

                  23.

                  σημειώνει με απογοήτευση ότι το Ελεγκτικό Συνέδριο διαπίστωσε πως, σε τέσσερις από τις πέντε περιπτώσεις, δηλαδή έως και στο 80 % των περιπτώσεων που έλεγξε, τα έγγραφα σχετικά με την εξέταση των αιτήσεων, την πραγματοποίηση των συνεντεύξεων και τις αποφάσεις για την επιλογή επί συμβάσει προσωπικού, ήταν ατελή, χωρίς καμία επίπτωση στο ενεχόμενο προσωπικό, με αποτέλεσμα να μην υπάρχουν κίνητρα για βελτίωση της κατάστασης· συμφωνεί με τη σύσταση του Ελεγκτικού Συνεδρίου να εξασφαλίζεται στο μέλλον η διάθεση όλων των αναγκαίων εγγράφων για τη διεξαγωγή εσωτερικών ελέγχων·

         Ανάθεση συμβάσεων

                  24.

                  εκφράζει τη λύπη του για το γεγονός ότι το Ελεγκτικό Συνέδριο διαπίστωσε λάθη, ασυνέπειες και άλλες αδυναμίες στις διαδικασίες ανάθεσης συμβάσεων του Κοινοβουλίου που έλεγξε· σημειώνει, ωστόσο, τα μέτρα που ελήφθησαν πρόσφατα για τη βελτίωση των διαδικασιών αυτών και ενθαρρύνει τη διοίκησή του να προβεί σε περαιτέρω βελτιώσεις σε αυτό το πεδίο έργου· εκφράζει την ικανοποίησή του για την ανάπτυξη του εργαλείου πληροφορικής Webcontracts, που τέθηκε σε εφαρμογή το 2010 και το οποίο επιτρέπει την πραγματοποίηση μέσω του Διαδικτύου των διαδικασιών για τη σύναψη συμβάσεων·

                  25.

                  καλεί το Προεδρείο να επανεξετάσει όλους τους μηχανισμούς ελέγχου για την ανάθεση δημόσιων συμβάσεων, ούτως ώστε να εξασφαλιστούν οι πιο ανταγωνιστικές δυνατές τιμές για τις παρεχόμενες υπηρεσίες και τα προσφερόμενα αγαθά·

         Οργάνωση και λειτουργία των πολιτικών ομάδων

                  26.

                  σημειώνει τη διαπίστωση του Ελεγκτικού Συνεδρίου σχετικά με τη μεταφορά πιστώσεων που δεν χρησιμοποιήθηκαν από τις πολιτικές ομάδες και τη διαίρεση των ετών διεξαγωγής ευρωεκλογών σε δύο μισά για τον υπολογισμό των επιτρεπόμενων μεταφορών· πιστεύει ότι, για να μην επαναληφθούν στο μέλλον τα προβλήματα που προέκυψαν στο ξεκίνημα του 2010, τα έτη εκλογών θα πρέπει να λαμβάνονται ως ενιαία για τον υπολογισμό των μεταφορών των πολιτικών ομάδων που συνεχίζουν να υπάρχουν μετά τις εκλογές·

                  27.

                  σημειώνει ότι, ενώ έχει προβληθεί η αξίωση να απαντώνται οι γραπτές ερωτήσεις του κοινού σε γενικές γραμμές εντός δύο εβδομάδων, δεν υπάρχει επί του παρόντος κανένα σύστημα, στο πλαίσιο του οποίου οι ερωτήσεις των βουλευτών προς τον πρόεδρο ή τον γενικό γραμματέα απαντώνται εντός του ιδίου χρονικού διαστήματος·

         Συνέχεια που έδωσε ο γενικός γραμματέας στο ψήφισμα περί απαλλαγής του 2009

                  28.

                  σημειώνει με ικανοποίηση την ταχύτητα και το εύρος των γραπτών απαντήσεων σε σχέση με το ψήφισμα για την απαλλαγή του 2009, που δόθηκαν στην Επιτροπή Ελέγχου του Προϋπολογισμού στις 6 Οκτωβρίου 2011, αλλά και την ποιότητα της ανταλλαγής απόψεων μεταξύ του γενικού γραμματέα και της Επιτροπής Ελέγχου του Προϋπολογισμού, κατά την παρακολούθηση της διαδικασίας απαλλαγής του 2009, στις 11 Οκτωβρίου 2011·

                  29.

                  εκφράζει ικανοποίηση για τις διάφορες απαντήσεις σε μια σειρά αιτημάτων που είχαν υποβληθεί με το προαναφερθέν ψήφισμα και ελπίζει πως θα ολοκληρωθεί σύντομα η παρακολούθηση των παρακάτω αιτημάτων που εκφράζονται στο ψήφισμα αυτό:

                              i)

                              να πραγματοποιηθεί μια συνολική αξιολόγηση που θα καλύπτει τις αλλαγές στο προσωπικό, καθώς και την εξέλιξη των δαπανών σε όλες τις υπηρεσίες τις οποίες αφορά η εφαρμογή των νέων καθεστώτων (των βουλευτών και των βοηθών) και να διαβιβαστεί στις αρμόδιες επιτροπές του, μαζί με ένα σχέδιο δράσης και μια εκτίμηση των άμεσων και έμμεσων οικονομικών επιπτώσεων για τον προϋπολογισμό του Κοινοβουλίου για την ερχόμενη πενταετία, όπου θα περιλαμβάνεται και η πρόβλεψη για ενδεχομένως περισσότερο χώρο γραφείων, μετακομίσεις και δαπάνες για ανακαινίσεις/τροποποιήσεις (παράγραφος 7)·

                              ii)

                              να δοθούν στοιχεία για το κόστος της εξωτερικής ανάθεσης των κέντρων υπολογιστών σε σύγκριση με το προηγούμενο κόστος, στο πλαίσιο της προσεχούς έκθεσης δραστηριοτήτων του (παράγραφος 37)·

                              iii)

                              να ληφθεί επίσημη απόφαση σχετικά με την κατάργηση του βραβείου δημοσιογραφίας (παράγραφος 93)·

                              iv)

                              να υποβληθεί έκθεση σχετικά με το συνολικό ποσό που εξοικονομήθηκε, συμπεριλαμβανομένου και του ποσού που εξοικονομήθηκε ως αποτέλεσμα του περαιτέρω εξορθολογισμού των αποστολών μεταξύ των τριών τόπων εργασίας (παράγραφος 102)·

                              v)

                              να προταθούν αυστηρές ρυθμίσεις, εφαρμοστέες σε όλους τους βουλευτές, που θα εξασφαλίζουν ότι η αποζημίωση γενικών εξόδων είναι πάντοτε διαφανής και χρησιμοποιείται μόνο για τους σκοπούς για τους οποίους προβλέπεται·

                  30.

                  ζητεί από τον γενικό γραμματέα να υποβάλει έκθεση στην αρμόδια επιτροπή του Κοινοβουλίου, το αργότερο την 31η Οκτωβρίου 2012, σχετικά με τις ενέργειες στις οποίες προέβη ή πρόκειται να προβεί·

         Η ετήσια έκθεση του εσωτερικού ελεγκτή

                  31.

                  εκφράζει την ικανοποίησή του για το γεγονός ότι μια εταιρεία εξωτερικών συμβούλων έχει πιστοποιήσει πως η υπηρεσία εσωτερικών ελέγχων βρίσκεται στο ανώτατο επίπεδο συμμόρφωσης προς τα διεθνή πρότυπα για την επαγγελματική πρακτική του εσωτερικού ελέγχου·

                  32.

                  σημειώνει ότι, κατά τη συνεδρίαση της αρμόδιας επιτροπής του, στις 24 Ιανουαρίου 2012, η υπηρεσία εσωτερικού ελέγχου παρουσίασε την ετήσια έκθεσή της που υπογράφηκε στις 15 Ιουλίου 2011 και εξήγησε ότι, το 2010, πραγματοποίησε τους εξής ελέγχους στη διοίκηση του Κοινοβουλίου:

                              —

                              επακολούθηση των ελέγχων σχετικά με τα ατομικά δικαιώματα του προσωπικού,

                              —

                              έλεγχος των ομάδων επισκεπτών,

                              —

                              επακολούθηση του ελέγχου για τις δαπάνες αποστολών του προσωπικού,

                              —

                              επακολούθηση της επισκόπησης των εσωτερικών ελέγχων για τις μακροπρόθεσμες συμβάσεις,

                              —

                              επακολούθηση της επισκόπησης της διακυβέρνησης ΤΠ - Σχεδιασμός και οργάνωση,

                              —

                              έλεγχος της κατάρτισης της μισθοδοσίας,

                              —

                              έλεγχος της διαδικασίας δημόσιων προμηθειών και εκτέλεσης συμβάσεων στη ΓΔ ITEC,

                              —

                              επακολούθηση του ελέγχου της αποζημίωσης κοινοβουλευτικής επικούρησης·

                  33.

                  σημειώνει και υποστηρίζει τις απόψεις που εξέφρασε ο εσωτερικός ελεγκτής όσον αφορά την ανάγκη:

                              —

                              να ολοκληρωθούν το ταχύτερο δυνατό όλες οι καθυστερημένες ενέργειες, ιδίως οι κρισιμότερες, ώστε να βελτιωθούν οι διαδικασίες διακυβέρνησης, περιβάλλοντος και δραστηριοτήτων ελέγχου της ΓΔ Προσωπικού στο πεδίο των ατομικών δικαιωμάτων του προσωπικού και να ολοκληρωθούν οι τέσσερις εκκρεμούσες ενέργειες στο πεδίο των δαπανών αποστολών του προσωπικού, οι οποίες εντοπίστηκαν στην έκθεση εσωτερικού ελέγχου 10/04 της 6ης Μαΐου 2011, σχετικά με την επακολούθηση του αρχικού ελέγχου του 2008·

                              —

                              να εφαρμοστούν αλλαγές στις δημοσιονομικές διατάξεις των εσωτερικών κανόνων που διέπουν την υποδοχή ομάδων επισκεπτών, ώστε η χρηματοδότηση να εναρμονιστεί όσο το δυνατό περισσότερο με τις πραγματικές δαπάνες των επισκεπτών·

                              —

                              να ολοκληρωθούν οι 20 καθυστερημένες ενέργειες στο πεδίο της διακυβέρνησης ΤΠ·

         Φύση και σκοπός των εκθέσεων εσωτερικού ελέγχου

                  34.

                  παραπέμπει στα σχόλιά του που περιέχονται σε προηγούμενα ψηφίσματα απαλλαγής, όσον αφορά τις εκθέσεις εσωτερικού ελέγχου· αναγνωρίζει ότι οι εκθέσεις εσωτερικού ελέγχου χρησιμεύουν ως μέσα για βελτιώσεις στα συστήματα και την απόδοση και μπορούν να ερμηνεύονται ορθά μόνο όταν οι αλλαγές και τα αποτελέσματά τους έχουν ολοκληρωθεί, στη βάση των συστάσεών τους· τονίζει ωστόσο ότι η τρέχουσα αναθεώρηση του δημοσιονομικού κανονισμού αντιμετωπίζει το θέμα της διάθεσης των εκθέσεων αυτών μετά από σχετικό αίτημα, σε συμμόρφωση προς τη σχετική απόφαση του Δικαστηρίου της Ευρωπαϊκής Ένωσης.

         ΔΙΟΙΚΗΤΙΚΗ ΔΙΑΧΕΙΡΙΣΗ ΤΟΥ ΚΟΙΝΟΒΟΥΛΙΟΥ

         Εκθέσεις δραστηριοτήτων των γενικών διευθυντών

                  35.

                  παρατηρεί με ικανοποίηση ότι όλοι οι γενικοί διευθυντές ήταν σε θέση να δώσουν ανεπιφύλακτη δήλωση αξιοπιστίας σε σχέση με την εκτέλεση του προϋπολογισμού από τις υπηρεσίες τους το 2010· γνωρίζει ότι οι εκθέσεις δραστηριοτήτων αποτελούν εργαλείο εσωτερικής διαχείρισης με κύριο στόχο να αποκτά ο γενικός γραμματέας μια σαφή εικόνα των δραστηριοτήτων της διοίκησης και, ιδίως, των όποιων αδυναμιών της·

         Διαχειριστής κινδύνου

                  36.

                  σημειώνει με ικανοποίηση ότι ο διαχειριστής κινδύνου ανέλαβε καθήκοντα την 1η Ιουνίου 2010 και αναφέρεται απευθείας στον γενικό γραμματέα· εκφράζει ικανοποίηση για τη δημοσίευση, στις 16 Δεκεμβρίου 2011, ενός εγχειριδίου για τη διαχείριση κινδύνων, και επαναλαμβάνει το αίτημά του να λάβει η αρμόδια επιτροπή του την ετήσια έκθεση δραστηριοτήτων του διαχειριστή κινδύνου για το 2010 και να τηρείται ενήμερη για τις εξελίξεις όσον αφορά την εφαρμογή της νέας πολιτικής του Κοινοβουλίου για τη διαχείριση κινδύνων·

                  37.

                  ζητεί να ενημερωθεί η αρμόδια επιτροπή του, πριν από το τέλος Σεπτεμβρίου 2012, σχετικά με την προσέγγιση που ακολουθήθηκε και τις ενέργειες που έγιναν για την ταυτοποίηση και τη διαχείριση των ευαίσθητων θέσεων·

         ΓΔ Προεδρίας (ΓΔ PRES)

         Ασφάλεια

                  38.

                  σημειώνει ότι ο προϋπολογισμός για την ασφάλεια μειώθηκε ελαφρά, από 45 980 000 EUR, σε 45 590 000 EUR, μεταξύ 2009 και 2010· εκφράζει ικανοποίηση για το γεγονός ότι η πτωτική τάση συνεχίζεται και στον προϋπολογισμό του 2011 (συνολικές πιστώσεις: 42 830 000 EUR) σε σύγκριση με το 2010, καθώς και για την έγκριση από το Προεδρείο, τον Ιούλιο του 2011, της Ολοκληρωμένης Φιλοσοφίας για την Ασφάλεια, που προσφέρει μια πιο σύγχρονη και αποδοτική ασφάλεια στο Κοινοβούλιο·

                  39.

                  επαναλαμβάνει το αίτημά του προς τον γενικό γραμματέα να καταστήσει υποχρεωτική για τους βουλευτές την επίδειξη των ειδικών ταυτοτήτων τους όταν εισέρχονται στα κτίρια του Κοινοβουλίου και όταν εξέρχονται από αυτά· προτείνει να υποβάλλονται σε ηλεκτρονικό έλεγχο οι ειδικές ταυτότητες των βουλευτών·

                  40.

                  επιμένει ότι πρέπει να δοθεί απόλυτη προτεραιότητα στην ενίσχυση της ασφάλειας των κτιρίων του Κοινοβουλίου και των χώρων που το περιβάλλουν άμεσα· ζητεί, στο πλαίσιο αυτού του έργου, να βελτιωθεί η ασφάλεια στους χώρους στάθμευσης και να ελέγχεται η πρόσβαση στα μέρη των κτιρίων που περιλαμβάνουν γραφεία των βουλευτών στο Κοινοβούλιο·

                  41.

                  τονίζει το γεγονός ότι οι κλοπές πραγματοποιήθηκαν στα γραφεία των βουλευτών ενόσω ήταν κλειδωμένα, πράγμα που αποδεικνύει το χαμηλό επίπεδο ασφάλειας των γραφείων· καλεί τον γενικό γραμματέα να λάβει επείγοντα μέτρα για να βελτιωθεί η σημερινή κατάσταση·

                  42.

                  εκφράζει ανησυχία για το χαμηλό επίπεδο ασφάλειας στους χώρους στάθμευσης αυτοκινήτων του Κοινοβουλίου· σημειώνει ότι σε πολλά αυτοκίνητα προκλήθηκαν σκόπιμα ζημίες στο χώρο στάθμευσης των Βρυξελλών· καλεί το Προεδρείο να αναλάβει κατάλληλη δράση για να βελτιωθεί η κατάσταση·

                  43.

                  επαναλαμβάνει το αίτημά του να υποβάλει ο γενικός γραμματέας, πριν από τις 30 Ιουνίου 2012, προτάσεις για ένα αποτελεσματικότερο, ασφαλές και μη επιρρεπές σε απάτες σύστημα υπογραφών (και να εξεταστεί το ωράριο λειτουργίας για υπογραφές), και ιδίως σχετικά με ένα πιθανό μελλοντικό ηλεκτρονικό σύστημα υπογραφών για τους βουλευτές, τόσο για την υπογραφή εγγράφων (όπως, π.χ. τροπολογίες) όσο και για την καταγραφή της παρουσίας τους μέσω ψηφιακής υπογραφής, παρότι γνωρίζει ότι δεν πρέπει να αναμένεται παρά ελάχιστη μόνο εξοικονόμηση πόρων·

                  44.

                  σημειώνει με ικανοποίηση ότι, μετά την απόφαση του Προεδρείου, της 5ης Ιουλίου 2010, η εσωτερική ανάληψη των υπηρεσιών πιστοποίησης βρίσκεται στο στάδιο της ολοκλήρωσης· αναμένει ότι το νέο σύστημα πιστοποίησης θα προσφέρει καλύτερη και αποδοτικότερη υπηρεσία· φρονεί ότι η ασφάλεια του Κοινοβουλίου πρέπει να εξακολουθήσει να βελτιώνεται και να εκσυγχρονίζεται και, για τον σκοπό αυτό, να αποκτήσει περισσότερο επαγγελματικό χαρακτήρα με κατάλληλο τρόπο, κυρίως μέσω ειδικών διαδικασιών επιλογής και προσλήψεων και της αναγκαίας ενδοϋπηρεσιακής κατάρτισης, επιμόρφωσης και ανανέωσης γνώσεων· αναμένει με ενδιαφέρον την ανάπτυξη της νέας σφαιρικής φιλοσοφίας για την ασφάλεια, και ιδίως τον χωρισμό σε ζώνες (zoning), που θα επιφέρει ουσιαστική βελτίωση, τουλάχιστον όσον αφορά τα προβλήματα ασφάλειας που σχετίζονται με τα γραφεία των βουλευτών·

         Αναδιάρθρωση

                  45.

                  σημειώνει ότι στη ΓΔ PRES πραγματοποιήθηκε μεγάλης κλίμακας αναδιάρθρωση το 2010· εκφράζει ικανοποίηση για τη συγκέντρωση των χρηματοοικονομικών λειτουργιών, του σχεδιασμού και της διαχείρισης των προμηθειών και της ασφάλειας, στους κόλπους της Διεύθυνσης Πόρων, που ιδρύθηκε τον Μάρτιο του 2010·

         ΓΔ Εσωτερικών Πολιτικών (ΓΔ IPOL) και Εξωτερικών Πολιτικών (ΓΔ EXPO)

                  46.

                  υπενθυμίζει την πολιτική σημασία των αντιπροσωπειών για το έργο του Κοινοβουλίου, τόσο εντός όσο και εκτός της Ένωσης· σημειώνει ωστόσο τη μεγάλη διαφοροποίηση του κόστους ανά βουλευτή ανά ημέρα (από 1 400 έως 5 300 EUR) για τις διάφορες αντιπροσωπείες, ιδίως εκείνες εκτός της Ένωσης· καλεί το Προεδρείο να αναπτύξει, σε συνεργασία με όλες τις εμπλεκόμενες ΓΔ, αρχές για μια οικονομικότερη και πιο ομοιόμορφη δομή του κόστους για τις επισκέψεις των αντιπροσωπειών, ιδίως λαμβάνοντας υπόψη τη σπουδαιότητα και τη διάρκειά τους, καθώς και τον βέλτιστο λόγο βουλευτών προς υπαλλήλους· ζητεί να αναπτυχθεί ένα ηλεκτρονικό σύστημα ενοποίησης του προϋπολογισμού, το οποία θα παρέχει λεπτομερείς πληροφορίες σχετικά με τον προϋπολογισμό κάθε αντιπροσωπείας και θα βελτιώνει τη διαχείριση των δαπανών· ζητεί για τα μελλοντικά ταξίδια των αντιπροσωπειών λεπτομερή παράθεση των εξόδων όλων των προσώπων που ταξιδεύουν·

         ΓΔ Επικοινωνίας (ΓΔ COMM)

                  47.

                  εκφράζει την ανησυχία του για το γεγονός ότι, με την εξαίρεση του κόστους του νομοθετικού παρατηρητηρίου, η θέση 3242 του προϋπολογισμού (δημοσιεύσεις, πληροφόρηση και συμμετοχή σε δημόσιες εκδηλώσεις) δεν είναι επαρκώς διαφανής· πιστεύει ότι ιδίως η δαπάνη στην υποδιαίρεση θέσης 3242/01 πρέπει να διαρθρωθούν με στόχο τη βελτίωση της διαφάνειας στο μέλλον·

         Κέντρο Επισκεπτών (Parlamentarium)

                  48.

                  σημειώνει ότι οι αναλήψεις υποχρεώσεων της θέσης 3243«Κέντρο Επισκεπτών» αυξήθηκαν σημαντικά (+ 227 %), σε αντίθεση με τις υποεκτελεσθείσες πιστώσεις του 2009, και ανήλθαν σε 12 725 985 EUR· σημειώνει το σημαντικό πρόβλημα με τις επισφαλείς ψευδοροφές που καθυστέρησε το έργο το 2010 και υποχρέωσε τη διοίκηση να ακυρώσει πιστώσεις ύψους 1 000 000 EUR που είχαν αυτόματα μεταφερθεί από το 2009 στο 2010· σημειώνει ότι το συνολικό εκτιμώμενο κόστος ανέρχεται σε 20 530 000 EUR, ποσό που αντιπροσωπεύει αύξηση της τάξης του 15,3 % σε σχέση με το 2007· ζητεί εγγυήσεις, ώστε άλλα σχέδια αξίας πολλών εκατ. EUR να μην καταγράψουν παρόμοιες αυξήσεις·

                  49.

                  εκφράζει την ικανοποίησή του για τα εγκαίνια του Κέντρου Επισκεπτών στις 14 Οκτωβρίου 2011 (αρχικά είχαν προγραμματισθεί για τις ευρωπαϊκές εκλογές του 2009)· εκφράζει εντούτοις δυσαρέσκεια για τη σημαντική καθυστέρηση και την υπέρβαση της δαπάνης του έργου αυτού· ζητεί την επανεξέταση του Κέντρου Επισκεπτών μετά την παρέλευση 12 μηνών από την έναρξη λειτουργίας του, ούτως ώστε να αξιολογηθούν οι αντιδράσεις του κοινού, τα δυνατά σημεία/οι αδυναμίες του και τα οφέλη που παρέχει σε σχέση με το κόστος, ούτως ώστε να εξασφαλιστεί η οικονομική αποδοτικότητά του·

         Σπίτι της Ευρωπαϊκής Ιστορίας

                  50.

                  σημειώνει ότι, στις 5 Ιουλίου 2010, το Προεδρείο ενέκρινε την επικαιροποιημένη στρατηγική επικοινωνίας του Κοινοβουλίου, που ενσωμάτωνε το έργο του Σπιτιού της Ευρωπαϊκής Ιστορίας και ότι, τον Σεπτέμβριο του 2010, μια διεθνής επιτροπή εξέτασε τα σχέδια αυτά· σημειώνει ακόμη ότι δεν χρησιμοποιήθηκε το κεφάλαιο 106 του προϋπολογισμού «Αποθεματικό για υπό ανάπτυξη έργα προτεραιότητας» για το έργο αυτό, καθώς όλες οι πιστώσεις του συγκεκριμένου κεφαλαίου (5 000 000 EUR) μεταφέρθηκαν στο άρθρο 210«Πληροφορική και τηλεπικοινωνίες»· επιμένει ότι θα πρέπει να γνωστοποιηθούν οι συνολικές οικονομικές επιπτώσεις του έργου, ιδίως υπό το φως των επιπλοκών που προκαλεί ο υπόγειος ποταμός Maalbeek που ρέει κάτω από τα θεμέλια του κτιρίου· επαναλαμβάνει ότι αναμένει πως το κοστολογικό σχέδιο που περιέχεται στο επιχειρηματικό σχέδιο θα εφαρμοστεί στο ακέραιο·

                  51.

                  εκφράζει αποδοκιμασία για το γεγονός ότι οι αποφάσεις που λαμβάνει το Προεδρείο και οι λοιποί φορείς όσον αφορά το Σπίτι της Ευρωπαϊκής Ιστορίας δεν βασίστηκαν στο πλήρες «εκτιμώμενο» τελικό κόστος που συνεπάγεται η κατάρτιση ενός πλήρως λειτουργικού έργου· συμβουλεύει το Προεδρείο και τους Κοσμήτορες να μην εγκρίνουν κανένα έργο ή πρωτοβουλία στο μέλλον, για τα οποία δεν έχει υποβληθεί συνολική εκτίμηση του άμεσου ή έμμεσου κόστους·

         Ομάδες επισκεπτών

                  52.

                  αναγνωρίζει τη σημασία του καθεστώτος επισκεπτών για την καλύτερη επαφή του κοινού με το Κοινοβούλιο και το νομοθετικό έργο του· σημειώνει τις πρόσφατες αλλαγές που πραγματοποιήθηκαν στο σύστημα πληρωμών των ομάδων επισκεπτών, που τέθηκε σε εφαρμογή το 2010, και ζητεί την αξιολόγηση του συστήματος αυτού και του καθεστώτος επιστροφής δαπανών, ώστε να διευκρινιστεί η εξέλιξη του κόστους και ο βαθμός στον οποίο οι πληρωμές ανταποκρίνονται στις πραγματικές δαπάνες που πραγματοποιούν οι ομάδες· καλεί το Ελεγκτικό Συνέδριο να παρακολουθήσει το ζήτημα αυτό και αναμένει τις παρατηρήσεις του εσωτερικού ελεγκτή όσον αφορά την εφαρμογή του νέου συστήματος·

                  53.

                  ζητεί από τη διοίκηση του Κοινοβουλίου να ενημερώσει το Κοινοβούλιο σχετικά με τις γενικές εμπειρίες καθώς και ειδικότερα με τις επιπτώσεις των τροποποιημένων ρυθμίσεων για το μέγεθος των ομάδων στην οργάνωση και την πλήρη χρήση των ικανοτήτων·

                  54.

                  εκφράζει την ανησυχία του, για προφανείς λόγους ασφάλειας και για την προστασία του κύρους του Κοινοβουλίου, σε σχέση με το γεγονός ότι το Κοινοβούλιο καταβάλλει σημαντικά ποσά σε μετρητά στους υπεύθυνους ομάδων επισκεπτών·

         WebTV

                  55.

                  εκφράζει τη λύπη του για το γεγονός ότι ο EuroparlTV δεν μπορεί να θεωρηθεί επιτυχημένος, λαμβάνοντας υπόψη τον πολύ χαμηλό αριθμό άμεσων μεμονωμένων χρηστών του (14) (εξαιρουμένων των θεατών μέσω συμφωνιών συνεργασίας με περιφερειακούς τηλεοπτικούς σταθμούς), παρά τη σημαντική χρηματοδότηση που έλαβε το 2010, η οποία ανήλθε σε περίπου 9 000 000 EUR (θέση 3246)· εκφράζει την ικανοποίησή του για τις προσπάθειες μείωσης του προϋπολογισμού αυτού κατά 14 % (σε 8 000 000 EUR) το 2011 και τα επόμενα χρόνια· αναγνωρίζει, ωστόσο, με λύπη του ότι δεν δικαιολογούνται περαιτέρω επιδοτήσεις και καλεί τον γενικό γραμματέα να υποβάλει προτάσεις στην αρμόδια επιτροπή του για τερματισμό αυτής της δράσης·

         Βραβεία

                  56.

                  σημειώνει ότι το κόστος του βραβείου LUX για το 2010 ανήλθε σε 380 666,18 EUR· εκφράζει την ανησυχία του για το γεγονός ότι το αντίστοιχο κόστος για το 2011 ανέβηκε στα 573 722,08 EUR (αύξηση πάνω από 50 %) και ελπίζει ότι η τάση αυτή θα μεταστραφεί άρδην, από το 2012 και μετά· ζητεί, ειδικότερα, να περιοριστούν οι ακόλουθες δραστηριότητες, ούτως ώστε να μειωθεί το κόστος:

                              —

                              η δαπανηρή εσωτερική διαφήμιση στα κτίρια του Κοινοβουλίου,

                              —

                              οι διαφημιστικές δραστηριότητες προώθησης σε διεθνή φεστιβάλ κινηματογράφου,

                              —

                              οι εκτεταμένες δαπάνες που συνδέονται με το κόστος διοργάνωσης εκδηλώσεων «LUX» μικρής κλίμακας στα κράτη μέλη·

                  57.

                  σημειώνει τις δαπάνες για τα βραβεία της περιόδου 2009-2011:

                              (σε EUR)

                              2009

                              2010

                              2011

                              Βραβείο δημοσιογραφίας

                              105 000

                              118 059

                              154 205

                              Βραβείο Ζαχάρωφ

                              300 000

                              654 542

                              652 348

                              Βραβείο Καρλομάγνου για τη Νεολαία

                              24 000

                              34 000

                              35 000

                              Βραβείο LUX

                              320 000

                              380 666

                              573 722

                              Σύνολο:

                              749 000

                              1 187 267

                              1 415 275

                  58.

                  πιστεύει ότι τα κονδύλια που χρησιμοποιήθηκαν για την αύξηση κατά 89 % των δαπανών για τα βραβεία μεταξύ 2009 και 2011 θα ήταν προτιμότερο να είχαν διατεθεί για άλλους σκοπούς· ζητεί οι μελλοντικές δαπάνες για τα βραβεία να επανέλθουν στα επίπεδα του 2009·

                  59.

                  σημειώνει ότι το κόστος του βραβείου δημοσιογραφίας για το 2010 ανήλθε σε 118 059 EUR, αυξημένο κατά 18 % σε σχέση με το 2009· εκφράζει την ανησυχία του για το γεγονός ότι το κόστος για το 2011 αυξήθηκε κατά περισσότερο από 25 % και ζητεί να πραγματοποιηθεί μια αξιολόγηση κόστους/οφέλους πριν αναπτυχθούν άλλες πρωτοβουλίες σε αυτό το πεδίο των σχέσεων με τον Τύπο ή σε οποιοδήποτε άλλο πεδίο, τώρα που το βραβείο αυτό καταργήθηκε·

                  60.

                  φρονεί ότι τα βραβεία δε συγκαταλέγονται στις κεντρικές δραστηριότητες του Κοινοβουλίου και ζητεί να διενεργηθούν αναλύσεις κόστους-οφέλους πριν από την ανάπτυξη οποιωνδήποτε άλλων πρωτοβουλιών για απονομή βραβείων, ούτως ώστε να ληφθεί υπόψη η διαρκώς επιδεινούμενη δημοσιονομική και οικονομική κατάσταση σε όλα τα κράτη μέλη·

         Γραφεία Πληροφοριών/Σπίτια της Ευρώπης

                  61.

                  σημειώνει τη δημιουργία μιας Διεύθυνσης Πόρων μέσα στη ΓΔ, το 2010, με αντικείμενο, μεταξύ άλλων, τον κεντρικό συντονισμό των δημόσιων προμηθειών, έτσι ώστε τα αποκεντρωμένα Γραφεία Πληροφοριών να μην επηρεάζονται τόσο από την πρακτική της μετάθεσης σημαντικών υπαλλήλων από καίριες θέσεις·

                  62.

                  σημειώνει ότι οι 978 αποστολές από τα 32 γραφεία πληροφοριών του Κοινοβουλίου στις Βρυξέλλες και το Στρασβούργο κοστίζουν συνολικά 944 330 EUR, ποσό που αντιστοιχεί κατά μέσο όρο σε 701 EUR για μια αποστολή στις Βρυξέλλες και σε 1 064 EUR για μια αποστολή στο Στρασβούργο· σημειώνει ότι μια αποστολή από το Λουξεμβούργο στις Βρυξέλλες κοστίζει κατά μέσο όρο 250 EUR, ενώ μια αποστολή από το Λουξεμβούργο στο Στρασβούργο κοστίζει κατά μέσο όρο 630 EUR· ζητεί επίσης να του γνωστοποιείται στο μέλλον το μέσο κόστος ανά αποστολή (σελίδα 68 των απαντήσεων στο ερωτηματολόγιο)·

         Γραφείο Συνδέσμου στην Ουάσιγκτον

                  63.

                  σημειώνει την έναρξη λειτουργίας, τον Απρίλιο του 2010, του Γραφείου Συνδέσμου του ΕΚ (ΓΣΕΚ) στην Ουάσιγκτον και, τον Οκτώβριο του 2010, του συστήματος των ετήσιων αποστολών για τέσσερις υπαλλήλους· παρατηρεί ότι, παρόλο που η δημιουργία του Γραφείου στην Ουάσιγκτον δεν οδήγησε στη δημιουργία νέων θέσεων, οπωσδήποτε υπήρξαν κάποιες άλλες δαπάνες· θα ήθελε να ενημερωθεί σχετικά με το επίπεδο των εν λόγω εξόδων για το 2011 και το 2012· ζητεί να υποβληθεί στο Προεδρείο επανεξέταση της διάρθρωσης, των δραστηριοτήτων και του κόστους του μαζί με αντίγραφα για τις σχετικές αρμόδιες επιτροπές·

         ΓΔ Προσωπικού (ΓΔ PERS)

                  64.

                  εκφράζει την ικανοποίησή του για το γεγονός ότι η ΓΔ μπόρεσε να βελτιώσει την απόδοσή της, χάρη στην εξωτερική ανάθεση ορισμένων λειτουργιών (όπως η διαχείριση των παιδικών σταθμών) και την αυξημένη χρήση των ΤΠ στη διαχείριση των φακέλων του προσωπικού· εκφράζει επιδοκιμασία για την εφαρμογή του συστήματος πληροφορικής Streamline·

                  65.

                  σημειώνει την επίδραση που είχε η απόφαση του Συμβουλίου, τον Δεκέμβριο του 2009, να χορηγήσει ετήσια αύξηση μισθών μόνο 1,85 % αντί για 3,7 % όπως είχε σημειώσει και προτείνει η Επιτροπή, με αποτέλεσμα να υπάρξουν υπόλοιπα προς εκκαθάριση ύψους μόλις μικρότερου των 6 000 000 EUR, ή 1,4 %, στη θέση 1200«Αποδοχές και αποζημιώσεις»·

                  66.

                  σημειώνει ότι το συνολικό οργανόγραμμα για το Κοινοβούλιο ορίστηκε στις 6 285 θέσεις: 5 348 (ή το 85,1 %) στη Γραμματεία του Κοινοβουλίου και 937 (ή 14,9 %) στις πολιτικές ομάδες, αυξημένο, μεταξύ 2009 και 2010, κατά 3,35 % (+ 204 θέσεις), κυρίως λόγω της διεύρυνσης των αρμοδιοτήτων του Κοινοβουλίου μετά την έναρξη ισχύος της Συνθήκης της Λισαβόνας, την 1η Δεκεμβρίου 2009·

                  67.

                  σημειώνει τις αλλαγές στη δομή της Γραμματείας, που εγκρίθηκαν από το Προεδρείο το 2009 και άρχισαν να ισχύουν στις αρχές του 2010, σε προετοιμασία για τη νέα κοινοβουλευτική περίοδο, ιδίως στην προοπτική της ενίσχυσης των υπηρεσιών προς τους βουλευτές· παρατηρεί ότι οι αλλαγές αυτές οδήγησαν, ιδίως, στην αναδιάρθρωση της ΓΔ PRES, της ΓΔ PERS και της ΓΔ INLO και στη δημιουργία διευθύνσεων πόρων στη ΓΔ PRES, τη ΓΔ IPOL, τη ΓΔ EXPO και τη ΓΔ COMM, δηλαδή στις τέσσερις ΓΔ με κυρίως πολιτικά πεδία δραστηριότητας·

                  68.

                  σημειώνει ότι, στις 31 Δεκεμβρίου 2010, η πλειονότητα των υπαλλήλων στη Γραμματεία (58,4 %) και στην ομάδα διοικητικών καθηκόντων (51,7 %) ήταν γυναίκες· εκφράζει ικανοποίηση για το γεγονός ότι, στο επίπεδο των υψηλών και μεσαίων στελεχών, το ποσοστό των γενικών διευθυντριών αυξήθηκε το 2010 σε 36,4 % (δηλαδή τέσσερις από συνολικά 11) και των διευθυντριών μονάδων σε 26,2 %·

                  69.

                  τονίζει τις δυσκολίες στην πρόσληψη μόνιμων ή έκτακτων υπαλλήλων από ορισμένα κράτη μέλη, όπως η Γερμανία, το ΗΒ, η Αυστρία και οι Κάτω Χώρες, το ποσοστό των οποίων στο προσωπικό της Γραμματείας του Κοινοβουλίου είναι σημαντικά χαμηλότερο από το «δημογραφικό βάρος» των χωρών αυτών στην Ευρωπαϊκή Ένωση (15) και παρατηρεί τα σχετικά υψηλά ποσοστά υπαλλήλων που έχουν υπηκοότητα Βελγίου (13,6 %) ή Λουξεμβούργου (2,3 %), ως συνέπεια των τόπων εργασίας του Κοινοβουλίου· ζητεί από το Προεδρείο να αναθεωρήσει τις διαδικασίες και απαιτήσεις πρόσληψης, ούτως ώστε να εξακριβωθεί με ποιο τρόπο συμβάλλουν ενδεχομένως στη δημιουργία δυσκολιών όσον αφορά την πρόσληψη προσωπικού·

         Αποστολές στους τρεις τόπους εργασίας/Κόστος των αποστολών

                  70.

                  σημειώνει ότι, το 2010, πραγματοποιήθηκαν 33 200 αποστολές (επίσημα ταξίδια) που αντιπροσωπεύουν 98 629 ημέρες αποστολών, οι περισσότερες των οποίων αφορούσαν μετακινήσεις μεταξύ των τριών τόπων εργασίας του Κοινοβουλίου· επαναλαμβάνει την ανάγκη να αποφεύγονται οι μη αναγκαίες μετακινήσεις μεταξύ των τριών τόπων εργασίας, ώστε να μειωθεί το σχετικό κόστος, με μια συστηματικότερη και έγγραφη αιτιολόγηση και τη βελτίωση της παρακολούθησής τους· ζητεί από τον γενικό γραμματέα να υποβάλει έκθεση, στο πλαίσιο της διαδικασίας απαλλαγής, σχετικά με ενδεχόμενες εξοικονομήσεις πόρων ως αποτέλεσμα ενός περαιτέρω εξορθολογισμού και σχετικά με περαιτέρω πρωτοβουλίες που έχουν αναληφθεί ή βρίσκονται στο στάδιο της προετοιμασίας και οδηγούν σε μείωση των αποστολών· φρονεί, επιπλέον, ότι, σε γενικές γραμμές, καμία συνεδρίαση επιτροπής δεν θα πρέπει να πραγματοποιείται στο Στρασβούργο, με εξαίρεση τις επιτροπές η ημερήσια διάταξη των οποίων συνδέεται άμεσα με εκθέσεις ή συζητήσεις που αφορούν την ημερήσια διάταξη της συνόδου της συγκεκριμένης εβδομάδας· ενθαρρύνει το Ελεγκτικό Συνέδριο να αναλύσει περαιτέρω τις υφιστάμενες διαδικασίες για τις αποστολές και να διατυπώσει συστάσεις για τη βελτίωση της αποτελεσματικότητάς τους· ζητεί, ειδικότερα, από τον γενικό γραμματέα να επανεξετάσει τις θέσεις εκτός των Βρυξελλών, ιδίως για τα μέλη του προσωπικού που πραγματοποιούν επανειλημμένα αποστολές στις Βρυξέλλες, ούτως ώστε να εξακριβωθεί εάν είναι αναγκαία η μετάθεσή τους· προτείνει να αναθεωρηθεί η συμφωνία με τις αρχές του Λουξεμβούργου, η οποία ορίζει τον αριθμό των υπαλλήλων του Κοινοβουλίου που βρίσκεται στο Λουξεμβούργο ανεξάρτητα από οποιαδήποτε εξέλιξη των αναγκών του Κοινοβουλίου·

         Καθεστώτα Βουλευτών και Βοηθών

                  71.

                  σημειώνει με ικανοποίηση ότι η μετακίνηση σε αυτό το νέο σύστημα απασχόλησης υπήρξε σε μεγάλο βαθμό δημοσιονομικά ουδέτερη, με περίπου 15 υπαλλήλους να διαχειρίζονται την απασχόληση περίπου 1 400 βοηθών, και αναμένει ότι θα λάβει σύντομα αντίτυπο της έκθεσης σχετικά με την εφαρμογή αυτού του νέου συστήματος απασχόλησης και το συνολικό έμμεσο και άμεσο κόστος του, συμπεριλαμβανομένων των επιδομάτων ανεργίας που καταβάλλει η Επιτροπή·

                  72.

                  σημειώνει ότι οι διαπιστώσεις του Ελεγκτικού Συνεδρίου σχετικά με τις αδυναμίες όσον αφορά τα υποστηρικτικά έγγραφα και την ανιχνευσιμότητα των δαπανών για τις αποστολές βοηθών που πραγματοποιούνται με ιδιωτικό αυτοκίνητο, δεν έχουν ακόμη ληφθεί υπόψη· καλεί τη διοίκηση του Κοινοβουλίου να βρει μια λύση που θα προσφέρει διαφάνεια και ανιχνευσιμότητα, το ταχύτερο δυνατόν·

         ΓΔ Υποδομών και Υλικοτεχνικής Υποστήριξης (ΓΔ INLO)

         Κτιριακή/ιδιοκτησιακή πολιτική

                  73.

                  σημειώνει τη μεσοπρόθεσμη και μακροπρόθεσμη ιδιοκτησιακή πολιτική (κτιριακή στρατηγική) που ενέκρινε το Προεδρείο στις 24 Μαρτίου 2010 και τις βασικές παραμέτρους της:

                              i)

                              προτίμηση της αγοράς από την ενοικίαση, σύμφωνα με τις συστάσεις του Ελεγκτικού Συνεδρίου·

                              ii)

                              ταχεία πληρωμή του κόστους που συνδέεται με την ιδιοκτησιακή πολιτική (δηλαδή αποπληρωμή των δανείων το ταχύτερο δυνατό)·

                              iii)

                              γεωγραφική συγκέντρωση των κτιρίων στους τρεις τόπους εργασίας·

                              iv)

                              ιδιαίτερη έμφαση στη συντήρηση και την ανακαίνιση των κτιρίων·

                              v)

                              ενσωμάτωση του Κοινοβουλίου, όσο το δυνατόν περισσότερο, στο αστικό περιβάλλον·

                              vi)

                              κατά το δυνατόν βέλτιστη προσβασιμότητα του Κοινοβουλίου για τους ανθρώπους με αναπηρίες και εφαρμογή των αυστηρότερων προδιαγραφών ασφάλειας, υγείας και καλής διαβίωσης των προσώπων·

                              vii)

                              προσπάθεια ώστε το Κοινοβούλιο να γίνει όσο το δυνατόν πιο φιλικό προς το περιβάλλον·

                  74.

                  σημειώνει ότι το Ευρωπαϊκό Συμβούλιο, ενώ δικαιολογημένα ζητεί από το Κοινοβούλιο λιτότητα, συνεχίζει να του αρνείται τη δυνατότητα να επιτύχει τις σημαντικές εξοικονομήσεις που θα προέκυπταν από την παύση της πραγματοποίησης συνεδριάσεων στο Στρασβούργο·

                  75.

                  σημειώνει ότι το κόστος συντήρησης, λειτουργίας και καθαρισμού των κτιρίων ανέβηκε, συνολικά για τους τρεις τόπους εργασίας, από 33 700 000 EUR το 2009, σε 38 700 000 EUR το 2010, ενώ οι προβλέψεις δείχνουν μεγαλύτερες αυξήσεις για τα έτη 2011-2013, εκτός από μια μικρή μείωση στο Λουξεμβούργο για το 2013· σημειώνει, επιπλέον, ότι η κατανάλωση ενέργειας και υπηρεσιών κοινής ωφέλειας αυξήθηκαν επίσης, αν και όχι τόσο σημαντικά, την ίδια περίοδο·

                  76.

                  σημειώνει τη σημαντική μείωση των πληρωμών για μισθώσεις το 2010 (5 700 000 EUR, σε σύγκριση με τα 58 600 000 EUR του 2008, το υψηλότερο ποσόν τα τελευταία χρόνια), σημειώνει τις λιγότερο ακραίες διακυμάνσεις στο κόστος των ενοικίων (25 300 000 EUR το 2010, σε σύγκριση με ένα μέγιστο ποσόν 31 200 000 EUR το 2006 και ένα ελάχιστο 19 900 000 EUR το 2007) και σημειώνει επίσης τη διαφοροποίηση των ποσών που δαπανήθηκαν σε κτίρια, από 165 900 000 EUR το 2006 σε μηδέν το 2009 και σε 20 200 000 EUR το 2010·

                  77.

                  σημειώνει με ικανοποίηση ότι, σύμφωνα με τις απαντήσεις που δόθηκαν στο ερωτηματολόγιο της απαλλαγής, εκτιμάται ότι αν το Κοινοβούλιο ενοικίαζε όλα τα κτίριά του, θα έπρεπε να είχε προβλέψει, στον προϋπολογισμό του 2010, επιπλέον 163 000 000 EUR, που αντιστοιχούν στο 10 % του συνολικού του προϋπολογισμού· υποστηρίζει, συνεπώς, την πολιτική της αγοράς αντί της ενοικίασης, την οποία συνιστά επίμονα το Ελεγκτικό Συνέδριο εδώ και χρόνια, και για τελευταία φορά στην ειδική έκθεση αριθ. 2/2007 σχετικά με τις δαπάνες για αγορές·

                  78.

                  σημειώνει ότι το κόστος των εργασιών για την απαμιάντωση τριών κτιρίων στο Στρασβούργο το 2010, που ανήλθε 2 464 701 EUR, επιστράφηκε σε μεγάλο βαθμό από τον Δήμο του Στρασβούργου, που συνεισέφερε 2 015 000 EUR·

                  79.

                  σημειώνει ότι, στις 27 Ιανουαρίου 2010, το βελγικό κράτος επέστρεψε στο Κοινοβούλιο το ποσό των 85 987 000 EUR, στο πλαίσιο της συμμετοχής του στο κόστος της γης όπου βρίσκονται τα κτίρια Willy Brandt και József Antall και στο κόστος της κατασκευής της οροφής στον σιδηροδρομικό σταθμό Bruxelles-Luxembourg· τονίζει ότι το ποσόν αυτό καταγράφηκε στους λογαριασμούς ως «έσοδο με ειδικό προορισμό», σύμφωνα με τον δημοσιονομικό κανονισμό, και χρησιμοποιήθηκε για τη χρηματοδότηση έργων σχετικών με ακίνητα·

                  80.

                  σημειώνει την αγορά, το 2010, του κτιρίου REMARD στις Βρυξέλλες (11 000 000 EUR) και την απόφαση αγοράς του Σπιτιού της Ευρώπης στη Σόφια (9 240 000 EUR)· εκφράζει τη λύπη του για το γεγονός ότι, λόγω των περιορισμών στην αγορά, το κόστος συντήρησης, ανακαίνισης και αγοράς είναι υπερβολικά υψηλό, ενώ είναι δύσκολο να διατηρηθεί η εμπιστευτικότητα στις διαπραγματεύσεις και, συνεπώς, η προτεινόμενη απαίτηση στον υπό αναθεώρηση δημοσιονομικό κανονισμό να δημοσιοποιούν τα θεσμικά όργανα τα κτιριακά σχέδιά τους για μια σειρά ετών στο μέλλον, θα οδηγούσε σε σημαντική αύξηση του κόστους για τα ίδια τα θεσμικά όργανα και για τους φορολογουμένους·

                  81.

                  παρατηρεί ότι εάν επιτραπεί η άμεση χρηματοδότηση των κτιρίων στον νέο δημοσιονομικό κανονισμό θα είχε θετικές συνέπειες, αφού θα έδινε στο Κοινοβούλιο τη δυνατότητα να χρησιμοποιήσει δάνεια χωρίς να απαιτείται η συμμετοχή τρίτων, μειώνοντας έτσι το κόστος και αυξάνοντας ταυτόχρονα τη διαφάνεια· τονίζει ότι αυτό συμβαίνει ήδη με τη χρηματοδότηση του κτιρίου KAD στο Λουξεμβούργο, για το οποίο υπήρξε μια συμφωνία συνεταιρισμού με την Ευρωπαϊκή Τράπεζα Επενδύσεων, που διαθέτει το 50 % του ποσού·

                  82.

                  ζητεί, εν προκειμένω, λεπτομερή ανάλυση του κόστους για τα έξοδα που έχουν ήδη προκύψει και για τα έξοδα που προβλέπεται ότι θα προκύψουν τα επόμενα 20 έτη για το κτίριο KAD στο Λουξεμβούργο και, κατά συνέπεια, λεπτομερή δημοσιοποίηση του αναμενόμενου συνολικού κόστους για την κατασκευή, του εκτιμώμενου κόστους λειτουργίας και κάθε άλλου κόστους που σχετίζεται με την κατασκευή και τη λειτουργία του κτιρίου·

                  83.

                  επιδοκιμάζει τη διαβεβαίωση του γενικού γραμματέα ότι δεν υπάρχουν πλέον ειδικά γραφεία για εκπροσώπους ομάδων συμφερόντων ή ιδρύματα, όμως σημειώνει ότι έως τις 31 Δεκεμβρίου 2011 το ίδρυμα «Pegasus», και η Ομάδα Kangaroo είχαν στη διάθεσή τους γραφεία στα κτίρια του Κοινοβουλίου·

                  84.

                  εκφράζει αποδοκιμασία για το γεγονός ότι το 2010 χρησιμοποιήθηκε χώρος γραφείων από διαπιστευμένες οργανώσεις ομάδων ειδικών συμφερόντων, πράγμα που συνιστά προτιμησιακή μεταχείριση των οργανώσεων αυτών με πόρους των φορολογουμένων της ΕΕ·

         Εγκαταστάσεις εστίασης

                  85.

                  επαναλαμβάνει την έκκλησή του για μεγαλύτερη ποικιλία όσον αφορά την τροφοδοσία στα κτίρια του Κοινοβουλίου, θέτοντας τέλος στο μονοπώλιο ενός μοναδικού παρόχου υπηρεσιών τροφοδοσίας όταν λήξουν οι σημερινές συμβάσεις·

         ΓΔ Μετάφρασης (ΓΔ TRAD) και ΓΔ Διερμηνείας και Διασκέψεων (ΓΔ INTE)

                  86.

                  σημειώνει ότι συνολικά 1 721 191 σελίδες μεταφράστηκαν το 2010 (από τις οποίες 1 033 176 σελίδες εσωτερικά) και εκφράζει ικανοποίηση για το γεγονός ότι όλα τα έγγραφα που ήταν αναγκαία για ψηφοφορίες ήταν έτοιμα έγκαιρα, ενώ το 90 % συνολικά των μεταφράσεων ήταν διαθέσιμες εντός των προκαθορισμένων χρονικών ορίων, παρά το γεγονός ότι το 65 % των αιτημάτων μετάφρασης κατατέθηκαν καθυστερημένα (δηλαδή εκτός των δέκα εργάσιμων ημερών που προβλέπει ο κώδικας δεοντολογίας για την πολυγλωσσία)·

                  87.

                  σημειώνει με ικανοποίηση ότι η ΓΔ TRAD κινείται προς μεγαλύτερη παραγωγικότητα και αποδοτικότερη χρήση του προϋπολογισμού της, εξασφαλίζοντας ταυτόχρονα τη διατήρηση της πολυγλωσσίας· τονίζει, στο πλαίσιο αυτό, ότι η εσωτερική παραγωγικότητα αυξήθηκε από τις 1 500 στις 1 800 σελίδες ετησίως, κατά μέσον όρο· θα επικροτούσε τη δημοσιοποίηση αριθμητικών στοιχείων παραγωγικότητας ανά γλωσσική μονάδα·

                  88.

                  σημειώνει, ωστόσο, ότι μετά την αύξηση κατά περισσότερο από 10 % του ποσοστού συμμόρφωσης με τον Κώδικα δεοντολογίας για την πολυγλωσσία μεταξύ 2008 και 2009 (το πρώτο έτος εφαρμογής του), το ποσοστό συμμόρφωσης μειώθηκε μεταξύ 2009 και 2010 (16)· καλεί τις επιτροπές, τις αντιπροσωπείες και τις πολιτικές ομάδες να τηρήσουν αυστηρά τις προθεσμίες που ορίζονται στον Κώδικα Δεοντολογίας·

                  89.

                  εκφράζει ικανοποίηση για τη νέα υπηρεσία της διερμηνείας ad personam που προσφέρει η ΓΔ INTE στους βουλευτές, η οποία καθιερώθηκε μετά το δοκιμαστικό σχέδιο που ξεκίνησε το 2010·

         ΓΔ Οικονομικών (ΓΔ FINS)

                  90.

                  σημειώνει με ικανοποίηση ότι παρατηρήθηκε μείωση του χρόνου για την πληρωμή τιμολογίων, σε κατά μέσον όρο 21 ημέρες, το 2010·

         Έξοδα μετακίνησης

                  91.

                  σημειώνει ότι, το 2010, το κόστος ταξιδίου για τους βουλευτές και το προσωπικό ανήλθε σε περίπου 107 000 000 EUR (17) (ή 6,6 % του συνόλου των τελικών πιστώσεων) και ότι έχει τεθεί σε ισχύ μια μείωση κατά 5 %· πιστεύει ότι θα πρέπει να εξετασθεί το ενδεχόμενο περαιτέρω μείωσης της δαπάνης, μέσω της συγκέντρωσης μιλίων αεροπορικών διαδρομών· ζητεί να πραγματοποιηθεί μια ανάλυση του άρθρου 300, υπό μορφή σημειώματος στους λογαριασμούς, σχετικά με το μέσο κόστος ταξιδίου ανά υπάλληλο για τις εξής έξι διαδρομές: Βρυξέλλες-Λουξεμβούργο· Λουξεμβούργο-Βρυξέλλες· Λουξεμβούργο-Στρασβούργο· Στρασβούργο-Λουξεμβούργο· Βρυξέλλες-Στρασβούργο· Στρασβούργο-Βρυξέλλες·

         Ταξιδιωτικό γραφείο

                  92.

                  σημειώνει ότι οι συνολικές πιστώσεις για το γραφείο ταξιδίων ανήλθαν σε 1 438 000 EUR το 2010, με υψηλό ποσοστό αναλήψεων υποχρεώσεων (94 %)· σημειώνει ακόμη ότι πετυχαίνει καλύτερες τιμές από τις αεροπορικές εταιρείες, πράγμα που σημαίνει ότι υπάρχει μια μέση τιμή για τη βέλτιστη υπηρεσία· τονίζει, ωστόσο, ότι αυτό δεν σημαίνει πως, για μια συγκεκριμένη ημερομηνία ή διαδρομή, δεν θα ήταν δυνατό να επιτευχθούν καλύτερες τιμές στις απευθείας αγορές από διοργανωτές ταξιδιών· ζητεί τη διεξαγωγή ανεξάρτητης έρευνας για την αξιολόγηση της απόδοσης του γραφείου ταξιδίων, της δομής και της λειτουργίας του· ζητεί από το συμβεβλημένο γραφείο ταξιδίων να καταβάλει εντατικότερες προσπάθειες για να εξασφαλίσει ότι θα προτείνονται πάντα στους βουλευτές και στους υπαλλήλους οι φθηνότερες επιλογές· καλεί, επιπλέον, την αρμόδια διεύθυνση να παρακολουθεί τα επίπεδα υπηρεσιών που παρέχονται από το γραφείο ταξιδίων·

                  93.

                  εκφράζει αποδοκιμασία για το γεγονός ότι, σε ορισμένες περιπτώσεις, το γραφείο ταξιδίων δεν προσφέρει την καλύτερη τιμή, σε σύγκριση με άλλα ταξιδιωτικά γραφεία που λειτουργούν σε διαδικτυακή ή υλική μορφή· ζητεί από τη ΓΔ Οικονομικών να αναπτύξει κατάλληλο μηχανισμό ελέγχου, ο οποίος θα εξασφαλίσει την καλύτερη σχέση ποιότητας/τιμής·

                  94.

                  φρονεί ότι πρέπει να συλλέγονται συγκρίσιμα δεδομένα για τις τιμές των πτήσεων, ούτως ώστε να ορίζεται η πιο συμφέρουσα τιμή για οποιαδήποτε πτήση·

                  95.

                  πιστεύει ότι το Κοινοβούλιο θα πρέπει να σταματήσει να συνάπτει μονοπωλιακές συμβάσεις όποτε είναι δυνατό και ότι η ύπαρξη περισσότερων από ένα γραφείων ταξιδίων θα συνεπαγόταν για βουλευτές και υπάλληλους χαμηλότερο κόστος και καλύτερες υπηρεσίες·

         Συγκεντρωτικές μεταφορές υπολοίπων

                  96.

                  εκφράζει ικανοποίηση για το γεγονός ότι στο τέλος του οικονομικού έτους 2010 δεν χρησιμοποιήθηκε η διαδικασία συγκεντρωτικής μεταφοράς υπολοίπων, όπως έχει ζητήσει η Επιτροπή Ελέγχου του Προϋπολογισμού τα τελευταία έτη, με αποτέλεσμα να μην υπάρχει σημαντική διαφορά μεταξύ του σχεδιασμένου για το έτος αυτό προϋπολογισμού και της εκτέλεσής του, όπως είχε συμβεί τα προηγούμενα χρόνια, και πιστεύει ότι όλα τα θεσμικά όργανα της Ένωσης θα έκαναν τον έλεγχο του προϋπολογισμού και τη διαδικασία απαλλαγής ευκολότερα τα επόμενα χρόνια εάν σχεδίαζαν τις δαπάνες για κτίρια κατά τρόπο διαφανή μέσω της διαδικασίας του προϋπολογισμού·

         Συνταξιοδοτικά Ταμεία

                  97.

                  σημειώνει ότι, αν και το 2010 η αξία των περιουσιακών στοιχείων του προαιρετικού συνταξιοδοτικού ταμείου αυξήθηκε κατά 13,3 %, καθώς οι επενδυτικές αγορές συνέχισαν να επανακάμπτουν από την παγκόσμια χρηματοπιστωτική κρίση του 2008, την 31η Δεκεμβρίου 2010 το προαιρετικό συνταξιοδοτικό ταμείο παρουσίαζε ένα έλλειμμα ύψους 178 960 000 EUR, γεγονός που προκαλεί ανησυχία σχετικά με το ενδεχόμενο το ταμείο να παρουσιάσει αδυναμία πληρωμής· υπενθυμίζει ότι το Κοινοβούλιο εγγυάται την καταβολή συνταξιοδοτικών δικαιωμάτων για όλα τα πρώην και για ορισμένα σημερινά μέλη του εν λόγω προαιρετικού συνταξιοδοτικού ταμείου, όταν και αν το εν λόγω ταμείο δεν είναι σε θέση να εκπληρώσει τις υποχρεώσεις του· θα ήθελε να πληροφορηθεί εάν και από ποιο κονδύλιο του προϋπολογισμού το Κοινοβούλιο θα εκπληρώσει τις υποχρεώσεις του στην περίπτωση αυτή·

                  98.

                  αναγνωρίζει ότι δύο τρίτα των πληρωμών στο ταμείο καταβλήθηκαν απευθείας από το Κοινοβούλιο και όχι από μεμονωμένα μέλη· υπενθυμίζει στα μέλη του ταμείου ότι οι εισφορές τους καταβλήθηκαν σε εθελοντική βάση και επιμένει ότι το Κοινοβούλιο δεν θα πρέπει να καταβάλει καμία περαιτέρω χρηματοδοτική συνεισφορά για την κάλυψη των πληρωμών ή τη μείωση του ελλείμματος ενός ταμείου του οποίου η διάρθρωση ήταν εξαρχής ανεπαρκής·

                  99.

                  σημειώνει, επιπλέον, ότι οι υποχρεώσεις που προκύπτουν από τους κανόνες περί καταβολής των εξόδων και αποζημιώσεων των βουλευτών, όσον αφορά τις συντάξεις χηρείας και τις αναπηρικές συντάξεις (παράρτημα II) ανέρχονται σε 28 950 000 EUR, παρατηρεί ότι κάποια ποσά έχουν χρησιμοποιηθεί για να καλύψουν περιπτώσεις, κυρίως Ιταλών και Γάλλων βουλευτών, στις οποίες οι εθνικές διατάξεις και οι διατάξεις του Ευρωπαϊκού Κοινοβουλίου όσον αφορά τις συντάξεις (παράρτημα III) διέφεραν κατά 195 640 000 EUR, καθώς και ποσά από το νεοϊδρυθέν καθεστώς των βουλευτών, ύψους 152 210 000 EUR (το τελευταίο αυτό ποσόν θα αυξάνεται κάθε χρόνο)· υπενθυμίζει ότι δεν υπάρχει ταμείο που να καλύπτει τις εν λόγω δαπάνες·

         ΓΔ Καινοτομίας και Τεχνολογικής Υποστήριξης (ΓΔ ITEC)

                  100.

                  σημειώνει τις αποφάσεις του Προεδρείου, της 17ης Ιουνίου 2009 και της 18ης Οκτωβρίου 2010, για την επέκταση των περιοχών με ασύρματη πρόσβαση δικτύου (Wi-Fi) στο Κοινοβούλιο, ώστε να καλύπτεται το Ημικύκλιο, οι αίθουσες των επιτροπών, τα γραφεία των βουλευτών και οι δημόσιοι χώροι, τόσο στις Βρυξέλλες όσο και στο Στρασβούργο (1ο στάδιο του έργου: 7 878 000 EUR)· ζητεί από τη ΓΔ ITEC να δώσει τη δυνατότητα σε μεμονωμένους βουλευτές να ζητήσουν να μη λαμβάνουν έγγραφα σε χαρτί για τις συνεδριάσεις επιτροπών στις οποίες χρησιμοποιείται το πρόγραμμα E-Committee· πιστεύει ότι τούτο μπορεί να επιταχύνει την επιτυχία του σχεδίου·

                  101.

                  εκφράζει ικανοποίηση για τον συνεχιζόμενο γραφιστικό επανασχεδιασμό του δικτυακού τόπου του ΕΚ, μετά την απόφαση του Προεδρείου, στις 22 Νοεμβρίου 2010, σχετικά με τη στρατηγική για τη μελλοντική επιγραμμική παρουσία του Ευρωπαϊκού Κοινοβουλίου - αναδιάρθρωση του δικτυακού τόπου του ΕΚ· ζητεί να βελτιωθεί η υποστήριξη του δικτυακού τόπου, συγκεκριμένα με τη διενέργεια τακτικών δοκιμών·

                  102.

                  εκφράζει επιδοκιμασία για το σύστημα AT4AM που καθιερώθηκε το 2010 και καθιστά ευκολότερη για τους βουλευτές την τροποποίηση των προτεινόμενων νομοθετικών και μη νομοθετικών κειμένων·

                  103.

                  σημειώνει με ικανοποίηση τις βελτιώσεις στο πεδίο των ΤΠ, από το 2010 και μετά, που είχε ως αποτέλεσμα: μεγαλύτερη ικανότητα διαχείρισης καίριων πτυχών εντός του Κοινοβουλίου, ενσωμάτωση δραστηριοτήτων ΤΠΕ, ίδρυση σημαντικών οργάνων εταιρικής διακυβέρνησης (επιτροπή στρατηγικής για την καινοτομία στις ΤΠΕ και διευθύνουσα επιτροπή για την καινοτομία στις ΤΠΕ), θέσπιση της λειτουργίας σχεδιασμού ΤΠ και συστήματος εκθέσεων σχετικά με το καθεστώς των έργων ανάπτυξης ΤΠ και ανάπτυξη διαφανούς βραχυπρόθεσμης μεθοδολογίας σχεδιασμού· εκφράζει επιδοκιμασία για την εκτεταμένη χρήση δεικτών επιδόσεων από την εν λόγω ΓΔ· εκφράζει την ανησυχία του για τον αυξανόμενο κίνδυνο της παράνομης πρόσβασης στα συστήματα ΤΠΕ του Κοινοβουλίου και της χειραγώγησής τους και φρονεί ότι πρέπει κατεπειγόντως να καταρτισθεί μια ουσιαστική μακροπρόθεσμη στρατηγική για την προστασία τους· ζητεί από τον γενικό γραμματέα να το τηρεί ενήμερο σχετικά με τα μέτρα που λαμβάνονται για το σκοπό αυτό·

                  104.

                  αναμένει πλήρη έκθεση σχετικά με τον τρόπο με τον οποίο έχουν εξελιχθεί τα σχέδια δωρεάν λογισμικών του Κοινοβουλίου όσον αφορά τη χρήση και τους χρήστες στο Κοινοβούλιο, τη διεπαφή με τους πολίτες και τις δραστηριότητες ανάθεσης συμβάσεων· προτείνει να διερευνηθούν οι υποχρεώσεις του Κοινοβουλίου βάσει του άρθρου 103 όσον αφορά το δωρεάν λογισμικό και τα ανοικτά πρότυπα·

         Δημόσιες προμήθειες στη ΓΔ ITEC

                  105.

                  ενθαρρύνει τη ΓΔ ITEC να καταβάλει κάθε προσπάθεια για την καλύτερη προετοιμασία των διαδικασιών προμηθειών, ιδίως στην περίπτωση των -συχνά περίπλοκων- συμβάσεων πλαισίου, ορίζοντας συμβατικές υποχρεώσεις όσον αφορά τα παραδοτέα και τα αποτελέσματα, και όχι ένα απλό αποτέλεσμα, καθώς και προσδιορίζοντας καλύτερα τις ανάγκες και τους στόχους του Κοινοβουλίου· προτείνει, αντί να χρησιμοποιούνται ποινικές ρήτρες, να ζητά το Κοινοβούλιο αποζημίωση από έναν προμηθευτή ή πάροχο υπηρεσιών που δεν παραδίδει ή χρησιμοποιεί την απειλή απώλειας μελλοντικής εργασίας, στην περίπτωση των συμβάσεων πλαισίου·

         Νέος εξοπλισμός ψηφοφοριών και εγκαταστάσεις διερμηνείας

                  106.

                  σημειώνει ότι ο εξοπλισμός ψηφοφορίας στα Ημικύκλια στοίχισε 2 135 623 EUR και χρηματοδοτήθηκε στο σύνολό του από την πίστωση του 2010· σημειώνει ακόμη ότι το κόστος συντήρησης και τεχνικής υποστήριξης για τον εξοπλισμό ψηφοφοριών ήταν 147 149 EUR, το 2010·

         Πολιτικές ομάδες (θέση 4000 του προϋπολογισμού)

                  107.

                  επισημαίνει ότι το 2010 οι πιστώσεις που είχαν εγγραφεί στη θέση 4000 του προϋπολογισμού χρησιμοποιήθηκαν ως εξής:

                              Ομάδα

                              2010

                              2009 (19)

                              Ετήσιες πιστώσεις (18)

                              Ίδια έσοδα και μεταφερθείσες πιστώσεις

                              Δαπάνες

                              Ποσοστό απορρόφησης των ετήσιων πιστώσεων

                              Ποσά που μεταφέρθηκαν στην επόμενη περίοδο

                              Ετήσιες πιστώσεις

                              Ίδια έσοδα και μεταφερθείσες πιστώσεις

                              Δαπάνες

                              Ποσοστό απορρόφησης των ετήσιων πιστώσεων

                              Ποσά που μεταφέρθηκαν στην επόμενη περίοδο (2010)

                              PPE (πρώην PPE-DE)

                              19 990

                              2 392

                              20 662

                              103,36 %

                              1 720

                              19 715

                              7 782

                              25 314

                              128,40 %

                              2 182

                              S&D (πρώην PSE)

                              14 011

                              4 629

                              13 359

                              95,35 %

                              5 281

                              14 235

                              6 999

                              16 750

                              117,67 %

                              4 483

                              ALDE

                              6 262

                              2 240

                              6 160

                              98,37 %

                              2 342

                              6 441

                              3 065

                              7 328

                              113,77 %

                              2 178

                              Verts/ALE

                              3 896

                              1 188

                              3 893

                              99,92 %

                              1 191

                              3 360

                              1 055

                              3 235

                              96,28 %

                              1 179

                              GUE/NGL

                              2 531

                              1 065

                              2 525

                              99,76 %

                              1 071

                              2 673

                              1 487

                              3 102

                              116,05 %

                              1 057

                              UEN

                              —

                              1 417

                              1 452

                              2 552

                              180,10 %

                              0

                              IND/DEM

                              —

                              775

                              1 023

                              1 048

                              135,23 %

                              0

                              ECR

                              3 648

                              398

                              3 362

                              92,16 %

                              684

                              1 788

                              3

                              1 415

                              79,14 %

                              376

                              EFD

                              2 201

                              419

                              1 799

                              81,74 %

                              821

                              1 113

                              1

                              701

                              62,98 %

                              413

                              Μη εγγεγραμμένοι

                              1 234

                              248

                              828

                              67,10 %

                              409

                              1 169

                              348

                              925

                              79,13 %

                              248

                              Σύνολο

                              53 773

                              12 579

                              52 588

                              97,80 %

                              13 519

                              52 686

                              23 215

                              62 370

                              118,38 %

                              12 116

                              Μετά τις εκλογές του 2009 οι ομάδες UEN και IND/DEM έπαψαν να υπάρχουν και δημιουργήθηκαν δύο νέες ομάδες (ECR και EFD).

                  108.

                  εκφράζει ικανοποίηση για τη δέσμευση της διοίκησης του Κοινοβουλίου, που σημειώνεται στην έκθεση του Ελεγκτικού Συνεδρίου, να αρχίσει να χρησιμοποιεί το πλήρες ημερολογιακό έτος για να υπολογίζει τις μεταφορές από πολιτικές ομάδες κατά το τέλος ετών εκλογών, αντί για δύο χωριστά εξάμηνα· εκφράζει επίσης ικανοποίηση για την κατά τα φαινόμενα βελτίωση των δημοσιονομικών προβλέψεων, όπως δείχνει το γεγονός ότι οι πολιτικές ομάδες δεν επέστρεψαν αχρησιμοποίητες πιστώσεις για το 2010·

         Ευρωπαϊκά πολιτικά κόμματα και ευρωπαϊκά πολιτικά ιδρύματα

                  109.

                  σημειώνει ότι το 2010 οι πιστώσεις που εγγράφηκαν στις θέσεις 4020 και 4030 του προϋπολογισμού χρησιμοποιήθηκαν ως εξής (20):

                              Κόμμα

                              Συντομογραφία

                              Ίδιοι πόροι (21)

                              Επιχορήγηση ΕΚ

                              Σύνολο εσόδων

                              Επιχορήγηση ΕΚ ως ποσοστό των επιλέξιμων δαπανών (μέγιστο 85 %)

                              Πλεόνασμα εσόδων (μεταφορά στο αποθεματικό) ή έλλειμμα

                              Ευρωπαϊκό Λαϊκό Κόμμα

                              EPP

                              1 413

                              4 959

                              6 372

                              85 %

                              429

                              Ευρωπαϊκό Σοσιαλιστικό Κόμμα

                              S&D

                              914

                              3 395

                              4 310

                              80 %

                              2

                              Ευρωπαϊκό Κόμμα των Φιλελευθέρων, Δημοκρατών και Μεταρρυθμιστών·

                              ELDR

                              379

                              1 554

                              1 933

                              85 %

                              77

                              Ευρωπαϊκό Πράσινο Κόμμα

                              EGP

                              365

                              1 055

                              1 420

                              85 %

                              170

                              Συμμαχία Ευρωπαίων Συντηρητικών και Μεταρρυθμιστών

                              AECR

                              58

                              327

                              386

                              85 %

                              0

                              Κόμμα της Ευρωπαϊκής Αριστεράς

                              EL

                              200

                              708

                              908

                              71 %

                              –90

                              Ευρωπαϊκό Δημοκρατικό Κόμμα

                              EDP/PDE

                              95

                              424

                              519

                              85 %

                              12

                              Ευρωπαϊκή Ελεύθερη Συμμαχία

                              EFA

                              77

                              339

                              416

                              85 %

                              17

                              Δημοκράτες στην ΕΕ

                              EUD

                              35

                              176

                              211

                              85 %

                              –17

                              Ευρωπαϊκό Χριστιανικό Πολιτικό Κίνημα

                              ECPM

                              55

                              208

                              264

                              85 %

                              3

                                 Σύνολο

                              3 591

                              13 145

                              16 739

                                 83 %

                              603

                              Ίδρυμα

                              Συντομογραφία

                              Συνδεδεμένο με το κόμμα

                              Ίδιοι πόροι (22)

                              Επιχορήγηση ΕΚ

                              Σύνολο εσόδων

                              Επιχορήγηση ΕΚ ως ποσοστό των επιλέξιμων δαπανών (μέγιστο 85 %)

                              Κέντρο Ευρωπαϊκών Σπουδών

                              CES

                              EPP

                              615

                              2 928

                              3 543

                              83 %

                              Ίδρυμα Ευρωπαϊκών Προοδευτικών Σπουδών

                              FEPS

                              S&D

                              366

                              2 136

                              2 502

                              85 %

                              Ευρωπαϊκό Φιλελεύθερο φόρουμ

                              ELF

                              ELDR

                              117

                              658

                              775

                              85 %

                              Πράσινο Ευρωπαϊκό Ίδρυμα

                              GEF

                              EGP

                              119

                              674

                              794

                              85 %

                              Για τη Μεταμόρφωση της Ευρώπης

                              TE

                              EL

                              87

                              475

                              562

                              85 %

                              Ινστιτούτο Ευρωπαίων Δημοκρατών

                              IED

                              PDE

                              36

                              197

                              233

                              85 %

                              Ίδρυμα για τη Δημοκρατία στην ΕΕ (22)

                              FEUD

                              EUD

                              20

                              122

                              142

                              85 %

                              Κέντρο Maurits Coppieters

                              CMC

                              EFA

                              27

                              156

                              183

                              85 %

                              Νέα Πορεία

                              ND

                              AECR

                              92

                              404

                              496

                              84 %

                                 Σύνολο

                              1 479

                              7 750

                              9 230

                                 84 %

                  110.

                  σημειώνει τις αλλαγές που έγιναν από το 2010, στις οποίες περιλαμβάνονται επισκέψεις για τη συγκέντρωση δειγμάτων σε σχέση με τον προϋπολογισμό, τις προσλήψεις, τους διαγωνισμούς και άλλα συστήματα·

         Κοινοβούλιο φιλικό προς το περιβάλλον

                  111.

                  σημειώνει το σχέδιο δράσης για το CO2 που ενέκρινε το Προεδρείο το 2010· κρίνει ικανοποιητική τη σημαντική μείωση της κατανάλωσης ενέργειας από την έδρα του Κοινοβουλίου στο Στρασβούργο, μείωση της τάξης του 74 % μεταξύ 2006 και 2010· λυπάται, ωστόσο, για το γεγονός ότι το ίχνος άνθρακα που αποτυπώθηκε στην έδρα του στο Στρασβούργο και αντιπροσωπεύει την ενέργεια που καταναλώθηκε εκεί το 2010 ήταν 1 533 τόνοι CO2·

                  112.

                  φρονεί ότι θα πρέπει να εξετασθεί η δυνατότητα επίτευξης περιβαλλοντικών βελτιώσεων και εξοικονομήσεων στον προϋπολογισμό του Κοινοβουλίου μέσω διαφορετικών μεθόδων εργασίας, οι οποίες να είναι πιο φιλικές προς το περιβάλλον και λιγότερο δαπανηρές, χωρίς όμως να επηρεάζουν αρνητικά την αποτελεσματικότητα του έργου του Κοινοβουλίου, συμπεριλαμβανόμενης της χρήσης τηλεδιασκέψεων·

                  113.

                  εκφράζει ικανοποίηση για την εφαρμογή, από τον Δεκέμβριο του 2010, ενός «συστήματος πληρωμών προς τρίτους» για τις κάρτες διαρκείας της NMBS/SNCB (23) στις Βρυξέλλες, στη βάση του οποίου το Κοινοβούλιο συνεισφέρει το 50 % του κόστους των καρτών ετήσιας διάρκειας που παίρνουν τα μέλη του προσωπικού του· ενθαρρύνει τη διοίκησή του να προβεί στις αναγκαίες ενέργειες ώστε να επιστρέφονται χρήματα και σε εκείνους τους υπαλλήλους που πρέπει να συνδυάζουν το τρένο με τις αστικές συγκοινωνίες· πιστεύει ότι αυτό θα προωθούσε περισσότερο τη χρήση των δημοσίων συγκοινωνιών και θα μείωνε το ίχνος άνθρακα του Κοινοβουλίου·

                  114.

                  εκφράζει ικανοποίηση για το δοκιμαστικό σχέδιο στο πεδίο της επιμελητείας, που εφαρμόστηκε το 2010 (π.χ. αγορά οχημάτων χαμηλών εκπομπών - προδιαγραφής EURO 5, πραγματοποίηση δράσεων κατάρτισης στην περιβαλλοντικά υπεύθυνη οδήγηση για τους οδηγούς του και το προσωπικό μεταφορών, μοίρασμα μπαούλων για τη μεταφορά εγγράφων, ώστε να μειωθούν κατά 33 % οι εκπομπές CO2 στο πεδίο αυτό), ως μέρος του σχεδίου δράσης EMAS·

                  115.

                  εκφράζει ικανοποίηση για την έγκριση από το Προεδρείο, στις 10 Νοεμβρίου 2010, της πρότασης της ομάδας εργασίας για τα κτίρια, τις μεταφορές και για ένα πράσινο Κοινοβούλιο, για την αναθεώρηση των κανόνων που διέπουν τη χρήση των επίσημων οχημάτων από τους βουλευτές, που επέτρεψε στο Κοινοβούλιο να εκσυγχρονίσει τον στόλο του αποκτώντας λιγότερο ρυπογόνα αυτοκίνητα και να οργανώνει ομαδικές μετακινήσεις με μικρά λεωφορεία VIP για τους αερολιμένες των Βρυξελλών και του Στρασβούργου.

         Χωριστή συζήτηση της Ολομέλειας σχετικά με την απαλλαγή του Κοινοβουλίου

                  116.

                  καλεί τη διάσκεψη των Προέδρων να προγραμματίσει μία συζήτηση σχετικά με την απαλλαγή του Κοινοβουλίου σε διαφορετική χρονική στιγμή από τη συζήτηση σχετικά με τις λοιπές εκθέσεις περί απαλλαγής, ούτως ώστε να δοθεί στους βουλευτές η ευκαιρία να αφιερώσουν σε αυτή την αποκλειστική προσοχή που αξίζει η απαλλαγή του δικού τους θεσμικού οργάνου·

                  117.

                  προτείνει στο Προεδρείο να συμπεριλάβει στην ημερήσια διάταξή του μια συζήτηση σχετικά με το ψήφισμα περί απαλλαγής μετά την έγκρισή του από την Ολομέλεια.

         (1)  ΕΕ L 64 της 12.3.2010.

         (2)  ΕΕ C 332 της 14.11.2011, σ. 1.

         (3)  ΕΕ C 167 της 7.6.2011, σ. 1.

         (4)  ΕΕ C 326 της 10.11.2011, σ. 1.

         (5)  ΕΕ C 332 της 14.11.2011, σ. 134.

         (6)  ΕΕ L 248 της 16.9.2002, σ. 1.

         (7)  PE 349.540/Προεδρ./παράγραφος/τελικό

         (8)  ΕΕ C 87 E της 1.4.2010, σ. 327.

         (9)  ΕΕ C 212 E της 5.8.2010, σ. 244.

         (10)  Αυτόματες μεταφορές: 180 265 823 EUR, ή αυτόματες μεταφορές: 10 100 000 EUR.

         (11)  Διαθέσιμη στη διεύθυνση: http://www.europarl.europa.eu/document/activities/cont/201109/20110913ATT26546/20110913ATT26546EN.pdf

         (12)  ΕΕ L 252 της 25.9.2010, σ. 3.

         (13)  Ετήσια έκθεση σχετικά με τις συμβάσεις που συνήψε το Ευρωπαϊκό Κοινοβούλιο, 2010, παράγραφοι 38 και 39.

         (14)  Μεταξύ 11 000 και 66 000 (με μέσο όρο κάτω των 30 000) επισκέψεων τον μήνα, το 2010.

         (15)  Αναλογία προσωπικού/δημογραφικού βάρος: Γερμανία: 6,4 %/16,3 %, Ηνωμένο Βασίλειο: 4,4 %/12,4 %, Αυστρία: 1 %/1,67 %, Κάτω Χώρες: 2,7 %/3,3 %,
      Πηγές: Κοινωνική έκθεση του ΕΚ για το 2010, Δεκέμβριος 2011, και Eurostat.

         (16)  ΓΔ TRAD Ετήσια έκθεση δραστηριότητας, σ. 8.

         (17)  Άθροισμα των τελικών πιστώσεων για τις θέσεις 1004 (Συνήθη έξοδα ταξιδίου) και 1005 (Λοιπά έξοδα ταξιδίου) και για το άρθρο 300 (Έξοδα αποστολών του προσωπικού και έξοδα ταξιδίων μεταξύ των τριών τόπων εργασίας): 106 718 500 EUR.

         (18)  όλα τα ποσά σε χιλιάδες EUR

         (19)  το έτος 2009 χωρίστηκε σε δύο οικονομικά έτη εξαιτίας των εκλογών του Ιουνίου του 2009. Τα ποσά για το 2009 στον πίνακα προκύπτουν από την πρόσθεση των ποσών του 2009_1 και του 2009_2.
      Μετά τις εκλογές του 2009 οι ομάδες UEN και IND/DEM έπαψαν να υπάρχουν και δημιουργήθηκαν δύο νέες ομάδες (ECR και EFD).

         (20)  Πηγή: Πρακτικά του Προεδρείου της 12ης Σεπτεμβρίου 2011, σημείο 12 (Σημείωμα του ΓΓ D(2011)32179, PE469.487/BUR).

         (21)  όλα τα ποσά σε χιλιάδες EUR

         (22)  όλα τα ποσά σε χιλιάδες EUR

         (23)  Εθνική Εταιρεία Σιδηροδρόμων του Βελγίου.